“F for Fake”, κριτική και ανάλυση, από τον Θοδωρή Ηλιόπουλο | Καλειδοσκoπιο\n“F for Fake”, κριτική και ανάλυση, από τον Θοδωρή Ηλιόπουλο\nPosted: Νοέμβριος 7, 2011 in Movies\nΈνα κείμενο για μια ταινία που έχουμε δει μαζί, καλειδοσκοπιακά! Επιστρατεύστε τη μνήμη σας! Ακολουθεί κριτική (σύνοψη), κυρίως για όποιον δεν την έχει δει ή ενδιαφέρεται για συντομότερο σχόλιο, και ανάλυση, με σκοπό να συγκεντρώσω τις κύριες ιδέες, τους κύριους προβληματισμούς που θίγονται στην ταινία. Δεν θα δείτε να γράφεται το απόλυτο, το «αντικειμενικά αληθές», θα δείτε να διατυπώνονται οι σκέψεις που γέννησε η ταινία στο μυαλό το δικό μου και πιθανώς και άλλων. Δε θα δείτε κείμενο που να διατρέχει κάθε στιγμή της ταινίας, θα επικεντρωθώ σε τρία – τέσσερα σημεία, τα κατ’ εμέ κυριώτερα, τα κατ’ εμέ αναγκαία για να ξετυλιχθεί το κουβάρι των ιδεών του σκηνοθέτη. Ελπίζω να βοηθήσω να δημιουργηθεί μια πιο καθαρή εικόνα στο μυαλό σας για την ταινία, και πιθανώς να αλλάξει ο τρόπος που την έχετε ερμηνεύσει, κατανοήσει, αξιολογήσει.\nΜια περίεργη ταινία. Πρωτότυπη σίγουρα, δεν μπορεί να ταξινομηθεί εύκολα σε κάποιο συρταράκι. Δεν ανήκει σε κάποιο είδος κινηματογράφο συγκεκριμένο, αλλά έχει στοιχεία ποικίλων κατηγοριών. Βασίζεται σε ντοκιμανέρ, δεν λείπουν, όμως στοιχεία μυθοπλασίας. Δεν υπάρχει ιστορία, γίνεται όμως αφήγηση αρκετών ιστοριών. Είναι δύσκολη η ταινία να την παρακολουθήσει κάποιος που περιμένει να δει μία κλασική φόρμα. Είναι γοητευτικό όμως για όποιον κατορθώσει να διεισδύσει στη λογική της. Διότι κατανοούμε τις δυνατότητες του σινεμά. Δε συμβαίνει κάτι, το ενδιαφέρον μας εστιάζεται στα ερωτήματα που θέτει ο σκηνοθέτης. Η βάση της ταινίας, το ντοκιμαντέρ για έναν πλαστογράφο, δεν έχει σημασία. Σημασία έχει ο προβληματισμός πίσω από αυτό. Μια ταινία – απάτη, με θέμα την απάτη. Για τους φίλους της τέχνης του Orson Welles, τους φίλους του μη επιδεικτικού τρόπου πειραματισμού στο σινεμά, και για όσους μπορέσουν να μπουν στη λογική της!\nΌταν ξεκινά η ταινία βλέπουμε τον Orson Welles, με γένια, ντυμένο στα μαύρα και με μπέρτα, να κάνει ταχυδακτυλουργικά κόλπα, μπροστά στα μάτια ενός πιτσιρικά που συμμετέχει μεν, με αμηχανία δε. Ίσως σχετίζεται το πιτσιρίκι με το θεατή, που θα παρακολουθήσει μια ταινία – τρικ, ένα κόλπο του Orson Welles, ένα έργο ασύνηθες. Μια φάρσα! Μια φάρσα με στόχο να θέσει ερωτήματα γύρω από την ίδια τη φύση της φάρσας: υπάρχει απάτη και πλαστό; Τί σημαίνουν; Ποιες είναι οι ειδοποιοί διαφορές τους; Ποιος διαχωρίζει το γνήσιο και το αυθεντικό; Ποια είναι η σχέση της αγοράς και του εμπορίου με όλα αυτά; Τί σημασία έχουν όλα αυτά; Και, τί είναι τέχνη; Πρόκειται για σπουδαία ερωτήματα που ανακύπτουν ποικιλοτρόπως και πολλάκις διαρκούσης της ταινίας.\nΠέφτουν οι τίτλοι αρχής. Ένα από τα πλέον ενδιαφέροντα σημεία της ταινίας. Η Oja Kodar, εντυπωσιακή και με… ενδιαφέρουσα αμφίεση περπατά στο δρόμο. Προφανώς μια τέτοια γυναίκα δεν περνά απαρατήρητη. Όσοι βρίσκονται στο δρόμο την κοιτάζουν. Με θαυμασμό, περιέργεια, λαγνεία, απόλαυση, ζήλεια. Φευγαλέες ματιές, βλέμματα με ένταση, αδιάφορες ή ενστικτώδεις στροφές του βλέμματος. Άντρες και γυναίκες κάθε ηλικίας, όλοι κοιτούν την Oja. Η σκηνή αποδίδεται με ιδιαίτερα γρήγορο μοντάζ, επιλογή που χαρακτηρίζει ολόκληρη σχεδόν την ταινία. Εντός μικρού χρονικού διαστήματος περνούν από την οθόνη δεκάδες πρόσωπα. Και μεταξύ αυτών, η Oja! Πρόσωπα, μάλιστα, ανόμοια, κάτι που προσδίδει κωμικότητα, αφού, εκτός από το γρήγορο ρυθμό, έχουμε και τις αντιθετικές εικόνες. Με τον τρόπο αυτό, γίνεται σαφές και το πλήθος, η μαζικότητα των βλεμμάτων που πέφτουν στην Oja. Ότι όλοι της ρίχνουν μια ματιά ή την παρατηρούν. Και όταν τελειώνουν οι τίτλοι και η Oja χάνεται, εμφανίζεται ο Orson Welles. Και μας πληροφορεί ότι τίποτα από όσα είδαμε δεν ήταν σκηνοθετημένο! Τόσην ώρα θαυμάζαμε τη σκηνή για πολλούς λόγους, μεταξύ των οποίων η δυσκολία του εγχειρήματος, η επιλογή των συγκεκριμένων προσώπων – ηθοποιών – «ματάκηδων», κλπ. Τελικά, το μόνο αξιοθαύμαστο είναι η έμπνευση του Orson Welles να παρατηρεί με κρυφή κάμερα τις αντιδράσεις των περαστικών και, με το μοντάζ, να δημιουργήσει την παραπάνω σκηνή. Όπως αξιοθαύμαστη είναι και η ικανότητά του να μας εξαπατά. Οι τίτλοι αποτελούν την πρώτη φάρσα της ταινίας. Και την πρώτη ένδειξη για τη γοητεία της απάτης, ακόμα – εν προκειμένω, τουλάχιστον – και για τον εξαπατησθέντα, που εντυπωσιάζεται για τα παιχνίδια που σκαρφίζεται ο σκηνοθέτης.\nΈπειτα, η ταινία ξεκινά. Με την αφορμή της ταινίας, το υπόβαθρο, το σκηνικό που ο Orson Welles χρησιμοποιεί για να παρουσιάσει τις σκέψεις του: ένα ντοκιμαντέρ για τον Elmyr de Hory. Πριν να ξεκινήσει, όμως, το ντοκιμαντερίστικο σκέλος της ταινίας, ο Orson Welles δίνει μια υπόσχεση: σε ένα φιλμ με θέμα την απάτη και την εξαπάτηση, ο σκηνοθέτης δεσμεύεται να πει μόνο την αλήθεια! Και ξεκινά η ιστορία του Elmyr de Hory, του πλαστογράφου. Ο Elmyr, Ούγγρος μετανάστης στην Ισπανία, ξεκινά ως ζωγράφος. Η μη αναγνώριση, όμως, της αξίας της δικής του, της προσωπικής του τέχνης και το πάθος του να εξαπατά γενικώς, τον ωθούν στην πλαστογραφία! Modigliani, Picasso κά δημιουργούνται συνεχώς στο ατελιέ του Elmyr. Στη συνέχεια, παρουσιάζονται στα μεγάλα μουσεία ως αυθεντικοί! Ο Elmyr παρίστανε τον αριστοκράτη, συλλέκτη έργων τέχνης. Στην πραγματικότητα ήταν ένα φτωχόπαιδο που έκανε λεφτά με την πλαστογραφία. Έκανε, μάλιστα, και λεφτά, δεχόμενος παραγγελίες να βρει σπουδαία έργα τέχνης, τα οποία και ζωγράφιζε ο ίδιος και τα πουλούσε ή νοίκιαζε μετά στα μουσεία! Σε αυτό το σημείο, η κριτική στους… κριτικούς είναι αδυσώπητη. Δεν υπάρχουν κριτικοί. Πρόκειται για μια απάτη. Άνθρωποι που παρουσιάζονται ως ειδικοί σε θέματα τέχνης, δεν είναι τίποτα περισσότερο από οποιονδήποτε άλλον. Πώς, άλλωστε, αλλιώς μπορεί να εξηγηθεί ότι ποτέ κανείς δεν αναγνώρισε πίνακα του Elmyr ως πλαστό; Γιατί ποτέ κανείς δεν αρνήθηκε να φιλοξενήσει στο μουσείο του πίνακα του Elmyr σαν αυθεντικό έργο άλλου; Ίσως, βέβαια, απλώς να αδιαφορούν για την πραγματική τους ταυτότητα των έργων τέχνης, αφού, άπαξ και παρουσιαστούν ως αυθεντικά, πλήθος θα συρρεύσει να τα θαυμάσει, αφήνοντας και τον οβολό του!\nΤελικά, όμως, αξίζει να φιλοξενηθεί ένα τέτοιο έργο σε κάποιο μουσείο; Κι ας είναι πλαστό; Η αξία του έργου, μπορεί να πει κανείς, έγκειται και στην ενσωμάτωση της ιδέας, της έμπνευσης, της πνευματικής δραστηριότητας του δημιουργού. Ακόμα κι αν αποδεχτούμε, όμως, την παραπάνω πρόταση, δεν μιλάμε για το έργο τέχνης, αλλά για το δημιουργό. Ακόμα, δηλαδή, κι αν ο πλαστογράφος θεωρηθεί, κατά τα παραπάνω, απλώς αντιγραφέας του καλλιτέχνη – δημιουργού, τα δύο έργα μπορούν να αξιολογηθούν διαφορετικά; Όταν ούτε εμείς, ούτε οι ειδικοί κριτικοί, ούτε καν ο ίδιος ο δημιουργός δεν μπορεί να ξεχωρίσει το αυθεντικό έργο από το πλαστό, πώς δικαιούται κανείς να απαξιώσει το δευτερότοκο;\nΈργα τέχνης, λοιπόν, που βλέπουμε, αναγνωρίζουμε και θαυμάζουμε, μπορεί να έχουν το δίδυμο… ξαδερφάκι τους. Ένα έργο που δεν έπλασε ο φερόμενος ως δημιουργός, αλλά κάποιος άλλος, είναι έργο τέχνης; Ήταν κάποτε και έπαυσε να είναι μόλις αποκαλύφθηκε η αλήθεια; Ή δεν ήταν ποτέ; Και, αν ήταν αυθεντικό, θα άξιζε επαίνους, ενώ τώρα όχι; Για πόσα και πόσα έργα δεν έχει λεχθεί ότι απολαμβάνουν δάφνες δόξας μόνο λόγω του κύρους του δημιουργού τους; Είναι, συνεπώς, ο δημιουργός στοιχείο της έννοιας του έργου τέχνης; Μάλλον ναι, σε ό, τι αφορά στις συνειδήσεις μας, σε ό, τι αφορά στην καθημερινή έννοια του «έργου τέχνης». Αν, όμως, η αξία του δημιουργού καθορίζει σε κάποιο βαθμό τη σημασία που θα προσδώσει τελικά το κοινό στο έργο τέχνης, τότε μπορεί η αξία που αποδίδεται στο έργο τέχνης να είναι και προϊόν της ικανότητας του δημιουργού να πείθει για το κύρος της προσωπικότητάς του, την ποιότητα του έργου του και τη διαύγεια της πνευματικής του δραστηριότητας. Προϊόν, δηλαδή, της ικανότητάς του να μας εξαπατά! Η τέχνη ως απάτη. Και η απάτη ως τέχνη. Ίσως η σπουδαιότερη τέχνη. Διότι κανένα έργο τέχνης δεν έχει αντικειμενική αξία, αλλά υποκειμενική, αφού έργο τέχνης είναι αυτό που κινητοποιεί τη σκέψη και την ψυχή. Η απάτη, λοιπόν, είναι τέχνη. Ίσως η σπουδαιότερη. Διότι γεννά την τέχνη! Κάποιος μας εξαπατά και μας παρουσιάζει κάτι τσαπατσούλικο και μη κοπιώδες ως μεγαλειώδες. Κάποιος εκμεταλλεύεται την ικανότητά του για δημιουργία για να ανελιχθεί. Δημιουργία, με την έννοια της πλαστής παρουσίασης του πραγματικού. Με την έννοια της τέχνης και της απάτης. Μάλιστα, ο Orson Welles αφηγείται ένα περιστατικό: όταν ήταν νεαρός και παρουσίαζε ραδιοφωνική εκπομπή, έκανε μια ραδιοφωνική φάρσα. Είπε ότι εξωγήινοι επιτίθενται στις ΗΠΑ. Ήταν αρκετά πειστικός, έτσι ώστε Αμερικάνοι να τρέξουν στα βουνά, εγκαταλείποντας τις πόλεις για να γλιτώσουν! Αργότερα, το ίδιο ακριβώς έκανε και ένας άλλος σε ραδιόφωνο της Λατινικής Αμερικής. Πήγε στη φυλακή. Ο Orson Welles πήγε στο Hollywood.\nΈχουν, όμως, όλα αυτά σημασία; Σε μία μοναδική για την ταινία στιγμή, το μοντάζ γίνεται αργό, το ίδιο κι ο ρυθμός. Βλέπουμε τον Orson Welles ήρεμο, να μιλά και ένα γαλήνιο πλάνο, έναν καθεδρικό ναό, μεγαλειώδες έργο, να χάνεται καθώς πέφτει το σκοτάδι της νύχτας. Η τέχνη έχει σημασία όσο υπάρχουν άνθρωποι. Το μήνυμα έχει σημασία όσο υπάρχουν δέκτες. Όταν ο χρόνος περνά, οι άνθρωποι και τα έργα τους χάνονται, τότε αλλάζουν τα πάντα: η σημασία της τέχνης κι η φύση της, μέχρι να απαξιωθεί ή να χαθεί κι αυτή. Το μόνο που μένει αλώβητο είναι ο χρόνος που κυλά.\nΒαδίζουμε προς το τέλος της ταινίας, κι ο Orson Welles έχει ακόμα μια ιστορία να αφηγηθεί. Ένα περιστατικό από τη ζωή του Picasso στην Ισπανία, όπου είχε εγκατασταθεί. Έτυχε να γειτονεύει τότε με την Oja Kodar, την όμορφη γυναίκα που είδαμε στην αρχή της ταινίας. Και όταν την είδε ο Picasso, την πρόσεξε για τα καλά. Την κρυφοκοίταζε κάθε φορά που περνούσε μπροστά από το παράθυρό του. Ο σκηνοθέτης δείχνει την Oja να περπατά από το σημείο, στο οποίο βλέπει το παράθυρο του Picasso, ντυμένη με διάφορους τρόπους. Ο Picasso πάντα την κοίταζε. Όταν πήγαινε για καφέ, το πρωί, όταν πήγαινε για μπάνιο, όταν γυρνούσε από τη θάλασσα, όταν έβγαινε για περπάτημα, όταν έβγαινε για ποτό, όταν έβγαινε με τους φίλους της, όταν πήγαινε για ψώνια. Πάντα περνούσε μπροστά από το σπίτι του Picasso, και ο Picasso ήταν στο παράθυρό του για να την δει. Άνοιγε τις γρίλιες και παρατηρούσε. Τί βλέπουμε, εμείς, όμως; Την Oja να περπατά, σύμφωνα με την παραπάνω περιγραφή. Και μετά τον Picasso. Φωτογραφίες, δηλαδή, του Picasso, και μπροστά από αυτές, γρίλιες να ανοίγουν και να κλείνουν. Οι φωτογραφίες προσεχτικά επιλεγμένες, ώστε μία να κοιτάζουν δεξιά, την άλλη αριστερά, ανάλογα με το από πού έρχεται η Oja, με το αν πάει ή έρχεται! Oja – Picasso, η Oja να περπατά κι η φωτογραφία του Picasso να κοιτάζει. Και στο βάθος, η φωνή του Orson Welles να αφηγείται. Ο νους του Picasso όλοι και περισσότερο επικεντρωνόταν στην Oja. Την κοιτούσε πάντα, δεν μπορούσε να μην τη σκέφτεται, σε βαθμό που έχανε και την έμπνευσή του. Η ένταση με την οποία τη σκέφτεται και την κοιτά αυξάνεται. Και το μοντάζ γίνεται γρηγορότερο, οι εναλλαγές Picasso και Oja ταχύτερες. Και αν η Oja παραμένει η ίδια, ο σκηνοθέτης αλλάζει τη φωτογραφία του Picasso με πορτραίτα του. Πορτραίτα πιο αφηρημένα, που αντανακλούν την ψυχική ένταση του ζωγράφου. Αριστουργηματική σκηνή! Τελικά, ο Picasso της μίλησε, την έφερε στο σπίτι του και της πρότεινε να τη ζωγραφίσει γυμνή. Η Oja δέχτηκε, με τον όρο να της χαρίσει όσα έργα έφτιαχνε. Έφυγε με 20 περίπου πίνακες και πήγε στο Παρίσι. Σύντομα ο Picasso άκουσε ότι γίνεται μία έκθεση με νέα έργα του στο Παρίσι! Ο θυμός του είναι άνευ προηγουμένου, όπως και τα φαινόμενα κακοκαιρίας που πλήττουν το Παρίσι (και μας τα δείχνει ο Orson Welles, παρουσιάζοντας σκηνές από καταιγίδες, αέρηδες κλπ). Σύμπτωση; Κανείς δεν ξέρει! Πάντως ο Picasso πήγε στο Παρίσι και βρήκε την Oja για να της ζητήσει τα ρέστα. Με έκπληξη, όμως, βλέπει ότι η έκθεση δεν έχει έργα του αυθεντικά, αλλά πλαστά! Στο σημείο αυτό μας παρουσιάζεται ο διάλογος περί παλστού και αυθεντικού – γνησίου που είχε ο Picasso με την Oja, μία συνομιλία που συνοψίζει και ξεκαθαρίζει τα βασικά σημεία της ταινίας. Αφού ολοκληρωθεί κι ο διάλογος, εμφανίζεται ο Orson Welles.\n«Υποσχέθηκα να πω την αλήθεια για την επόμενη ώρα. Τήρησα την υπόσχεση μου. Τα τελευταία 17 λεπτά, όμως, λέω ότι βλακεία μου κατέβηκε στο κεφάλι!» Τίποτα από αυτά δεν έγινε! Το αποκορύφωμα της ταινίας είναι μία μεγαλειώδης απάτη, ένα μεγάλο και γοητευτικό ψέμα. Το «καλύτερο» ίσως σημείο της ταινίας είναι ψέμα! Και έγινε μόλις ο Welles το ομολόγησε. Αν δεν το έλεγε πολύ λίγοι θα καταλάβαιναν ή θα μάθαιναν ότι ο Picasso δεν ζωγράφισε ποτέ την Oja Kodar. Το ψέμα θα ήταν η αλήθεια των θεατών της ταινίας. Κι η αλήθεια, λοιπόν, είναι υποκειμενική.\nΟ/Η sandridio λέει:\nΝοέμβριος 7, 2011 στο 9:00 μμ\nΜπράβο Θοδωρή.πολύ ωραία κριτική και ανάλυση χωρίς υπερβολές και άχρηστους εκθειασμούς! Συμφωνώ με ότι έχεις γράψει, η ταινία είναι πολύ έξυπνη και με τρόπο ανορθόδοξο και ευρηματικό ψάχνεται και φιλοσοφεί, μπερδεύει και εξαπατά, και σου αφήνει στο τέλος το ερώτημα…»τι είναι πραγματικό, αυθεντικό και τι κόπια?» χωρίς να μένει αποκλειστικά στον χώρο της τέχνης. Σίγουρα πάντως ξεφεύγει απ’ τα επισφαλή και καθιερωμένα μοτίβα ,κάτι που κατά τη γνώμη μου απαιτεί απ’ τον θεατή να κρατάει ανοιχτό το μυαλό και την κρίση του.\nΜεγάλο πάρτυ Καλειδοσκοπίου !


Τί βλέπει η Pimco για την Ελλάδα, τι εκτιμάει για την παγκόσμια οικονομία | Fortunegreece.com\nΠοιοι είναι οι παράγοντες που μπορούν να προκαλέσουν αναταραχή παγκοσμίως – Ποιες είναι οι βασικές προκλήσεις για τη χώρα μας.\nΜέσα στα επόμενα τρία έως πέντε χρόνια, σημαντικοί μακροχρόνιοι παράγοντες έχουν τη δυνατότητα να προκαλέσουν αναταραχή στην παγκόσμια οικονομία, τις χρηματοπιστωτικές αγορές και τα χαρτοφυλάκια των επενδυτών. Aυτό είναι το βασικό συμπέρασμα στο οποίο καταλήγει η Pimco στην έκθεσή της για την παγκόσμια οικονομία με τον τίτλο «Dealing with Disruption».\nΗ Pimco, μέσα από συζητήσεις με επαγγελματίες επενδύσεων και εξωτερικούς εμπειρογνώμονες, που συμμετείχαν στο πρόσφατο οικονομικό της φόρουμ, κατέληξε σε βασικά συμπεράσματα που αφορούν στους ανατρεπτικούς παράγοντες που θα μας απασχολήσουν τα επόμενα χρόνια.\nΧαμηλή ανάπτυξη, χαμηλός πληθωρισμός, ήπια ύφεση\n«Το βασικό μας σενάριο για την παγκόσμια οικονομία σε έναν μακροπρόθεσμο ορίζοντα τριών έως πέντε ετών μοιάζει σχετικά θετικό, τουλάχιστον με την πρώτη ματιά. Προβλέπουμε συνέχιση της ήπιας οικονομικής ανάπτυξης. Αναμένουμε ότι ο χαμηλός πληθωρισμός θα παραμείνει αμετάβλητος και ότι οι κεντρικές τράπεζες θα διατηρήσουν τα επιτόκια στα επίπεδα Νεο-ουδετερότητας, ή και χαμηλότερα. Το σημαντικότερο στοιχείο στο βασικό μας σενάριο είναι ότι εξακολουθεί να περιλαμβάνει το ενδεχόμενο μίας παγκόσμια ύφεσης σε κάποιο σημείο του μακροπρόθεσμου ορίζοντα. Θα πρόκειται πιθανόν για μία ήπια ύφεση που, ωστόσο, θα οδηγήσει σε μία εξίσου αργή ανάκαμψη» αναφέρει η Pimco.\nΣυνεχίζοντας την ανάλυσή της, η αμερικανική εταιρεία διαχείρισης κεφαλαίων και ενεργητικού αναφέρει ότι το επενδυτικό περιβάλλον είναι δύσκολο, λόγω και των υψηλών αποτιμήσεων, κάτι που όπως αναφέρει «ευνοεί την επιφυλακτικότητα, την ευελιξία και τη ρευστότητα έναντι της αναζήτησης αποδόσεων». «Ωστόσο, μία ατμόσφαιρα αστάθειας στην αγορά μπορεί να προσφέρει ελκυστικές ευκαιρίες για ενεργητικούς επενδυτές» προσθέτει.\nΟι αγορές μετοχών ενδέχεται να έχουν χαμηλότερες απόλυτες αποδόσεις και μεγαλύτερη μεταβλητότητα αναφέρει η Pimco που δηλώνει την προτίμησή της στο αμερικάνικο επιτοκιακό ρίσκο ως μέσο αντιστάθμισης έναντι της πτώσης των μισθών στα στοιχεία ενεργητικού υψηλού κινδύνου. Η εταιρεία εξακολουθεί να θεωρεί τους ενυπόθηκους κρατικούς τίτλους των ΗΠΑ ως μία σχετικά σταθερή και αμυντική δυνητική πηγή εισοδήματος.\nYπάρχουν μακροχρόνιες τάσεις που έχουν τη δυνατότητα να προκαλέσουν αναταραχή στην παγκόσμια οικονομία σύμφωνα με τη Pimco, όπως η περίπτωση της Κίνας, η οικονομική ανάπτυξη της οποίας και η όλο και αυξανόμενη γεωπολιτική της ισχύ ίσως διαταράξουν την εδραιωμένη γεωπολιτική τάξη υπό την κυριαρχία των ΗΠΑ.\n«Ανεξάρτητα από το αποτέλεσμα της εμπορικής τους διαμάχης, οι εντάσεις μεταξύ ΗΠΑ και Κίνας τα επόμενα χρόνια είναι ιδιαίτερα πιθανό να συνεχιστούν» επισημαίνει.\nΕπίσης στο στόχαστρο της Pimco μπαίνει ο παράγοντας «λαϊκισμός», και από τα δύο άκρα του πολιτικού φάσματος όπως αναφέρει. «Η οικονομική ανάπτυξη και οι τιμές των περιουσιακών στοιχείων θα ενισχυθούν έαν οι κυβερνήσεις αμβλύνουν τα υπερβολικά ρυθμιστικά πλαίσια, μειώσουν τα φορολογικά βάρη και αντιμετωπίσουν τις ανισότητες. Αντίθετα ο λαϊκισμός που στοχεύει να αυξήσει τα εμπόδια στη μετανάστευση, στο διασυνοριακό εμπόριο αγαθών και υπηρεσιών και στις ροές κεφαλαίων ενδέχεται να είναι επιζήμιος για την ανάπτυξη και τις τιμές των περιουσιακών στοιχείων» σχολιάζει η Pimco.\nΣτα δύο παραπάνω η Pimco προσθέτει το δημογραφικό, τη τεχνολογία, τις αναταραχές λόγω κλιματικών παραγόντων και το πόσο ευάλωτες είναι οι χρηματοπιστωτικές αγορές στους παράγοντες που θα μας απασχολήσουν τα επόμενα χρόνια.\nΤι αναφέρει η Pimco για την ελληνική περίπτωση\nΣε παρουσίαση που έγινε χθες στην Αθήνα με θέμα τις προοπτικές τις παγκόσμιας οικονομίας, ο Νίκολα Μάι, διαχειριστής χαρτοφυλακίου και αναλυτής πιστωτικών αγορών της PIMCO, αναφέρθηκε και στην Ελλάδα. Όπως σημείωσε η Ελλάδα βρίσκεται σε ένα «πλέγμα» σταθερότητας για τα επόμενα πέντε χρόνια, και βασικό μέλημα της νέας κυβέρνησης θα πρέπει να είναι να διατηρήσει τις καλές σχέσεις με τους Ευρωπαίους εταίρους, όπως διαμορθώθηκαν μετά το 2016.\nΣυμπλήρωσε πώς το ελληνικό χρέος, όπως και το ιταλικό και ο τρόπος εξυπηρέτησής τους θα παραμείνουν στην ατζέντας της Ευρωζώνης και των επενδυτών τα επόμενα χρόνια. Όπως ανέφερε ο κ. Μάι, η Pimco δεν έχει πλέον μεγάλη έκθεση στα ελληνικά ομόλογα, όπως στο παρελθόν, και σκοπεύει προς το παρόν να κρατήσει στάση αναμονής, καθώς η ελληνική αγορά είναι πολύ ρηχή. Έτσι οι επενδυτές δεν αποζημιώνονται για τη ρευστότητα που διαθέτουν. Επισήμανε πάντως τη μείωση των spreads των ελληνικών ομολόγων ως πολύ θετική.\nΣύμφωνα με τον αναλυτή της Pimco, οι προκλήσεις που έχει να αντιμετωπίσει η Ελλάδα είναι να μπορέσει να προσελκύσει περισσότερες ιδιωτικές επενδύσεις και να διαμορφώσει ένα νέο μοντέλο ανάπτυξης, που θα κάνει την οικονομία πιο ανταγωνιστική. Ο Νίκολα Μάι ανάφερε στα θετικά για την Ελλάδα ότι διαθέτει πόρους και μια στρατηγική γεωπολιτικά θέση, ενώ για την προσέλκυση επενδύσεων είναι πλέον πιο «φθηνή» όσον αφορά στο εργασιακό κόστος, σε σχέση με άλλες χώρες στην Ε.Ε. Πρόσθεσε ωστόσο πώς πολλοί κλάδοι στην ελληνική οικονομία παραμένουν υπερβολικά υπό καθεστώς προστατευτισμού.\nΣύμφωνα με τον κ. Μάι, ο στόχος του 2,3% που έχει η κυβέρνηση για τον ρυθμό ανάπτυξης του 2019 είναι αρκετά αισιόδοξος, μετά και το 1,3% που σημειώθηκε στο α΄ τρίμηνο του έτους, προβλέποντας ότι οικονομία θα «τρέξει» με ρυθμούς της τάξης του 2% τα επόμενα δύο χρόνια.\nΗ ελληνική οικονομία έχει περιθώριο να αναπτυχθεί, καθώς τόσο η κατανάλωση όσο και οι επενδύσεις παρέμειναν σε πολύ υποτονικά επίπεδα για μεγάλο διάστημα. Επιπλέον, η δημοσιονομική προσαρμογή υπήρξε πολύ επιθετική, ωστόσο πλέον αυτό φτάνει στο τέλος του, τα επιτόκια μειώνονται, έτσι υπάρχουν λόγοι για ανάκαμψη της ζήτησης.\nΑνέφερε επίσης ότι το να σημειώσει η Ελλάδα ρυθμούς ανάπτυξης της τάξης του 4% είναι πολύ δύσκολη υπόθεση σε ένα ευρωπαϊκό περιβάλλον που πλήττεται από τις εμπορικές διαμάχες, με την ανάπτυξη στην Ευρωζώνη να επιβραδύνεται.\nΤέλος, για την PIMCO, οι πρόωρες εκλογές αποτελούν θετική εξέλιξη για την Ελλάδα, καθώς σύμφωνα με τις δημοσκοπήσεις η Νέα Δημοκρατία προηγείται και έχει μία φιλική προς τις επιχειρήσεις ατζέντα, κάτι που αρέσει στις αγορές.


Ποια είναι η Ούρσουλα φον ντερ Λάιεν, το φαβορί για την προεδρία της Κομισιόν| newmoney\nΠοια είναι η Ούρσουλα φον ντερ Λάιεν, το φαβορί για την προεδρία της Κομισιόν\nΙούλιος 2, 2019 4:18 μμ\nΣύνοδος Κορυφής: Ούρσουλα φον ντερ Λάγεν για Κομισιόν, Λαγκάρντ για ΕΚΤ\nΣυνεχίζεται ο μαραθώνιος της Συνόδου Κορυφής – Αρνήθηκε την προεδρία της Κομισιόν ο Ντράγκι\nΗ πρώτη γυναίκα Υπουργός Άμυνας της Γερμανίας\nΜια νέα «Σιδηρά Κυρία» προωθείται για την προεδρία της Κομισιόν, μην αφήνοντας πλέον καμία αμφιβολία ότι το εκτελεστικό όργανο της Ευρωπαϊκής Ένωσης θα κυριαρχείται από τη Γερμανία. Η υπουργός Άμυνας της Γερμανίας Ούρσουλα φον ντερ Λάιεν προωθείται από τον Ντόναλντ Τουσκ, τον πρόεδρο του Ευρωπαϊκού Συμβουλίου, ως πιθανή διάδοχος του Ζαν-Κλοντ Γιούνκερ και επικεφαλής της Ευρωπαϊκής Επιτροπής.\nΗ συντηρητική φον ντερ Λάιεν, 60 ετών και στενή σύμμαχος της καγκελαρίου Άγγελα Μέρκελ, είναι μέλος του κόμματος της Χριστιανοδημοκρατικής Ένωσης (CDU) και από τις 17 Δεκεμβρίου 2013 είναι Ομοσπονδιακή Υπουργός Άμυνας στην τρίτη και στην τέταρτη κυβέρνηση της Μέρκελ.\nΣε μια χώρα που έχει ένα από τα χαμηλότερα ποσοστά γεννήσεων παγκοσμίως, εν μέρει επειδή πολλές Γερμανίδες πιστεύουν ότι καριέρα και παιδιά είναι ασυμβίβαστα, η φον ντερ Λάιεν κατάφερε να μεγαλώσει επτά παιδιά και να σκαρφαλώσει στην ιεραρχία του CDU για να γίνει αντιπρόεδρος και η πρώτη γυναίκα υπουργός Άμυνας της Γερμανίας.\nΗ ίδια γεννήθηκε στο Ιξέλ των Βρυξελλών. Ο πατέρας της, Ερνστ Άλμπρεχτ, ήταν επιφανές στέλεχος του κόμματος των Χριστιανοδημοκρατών, Ευρωπαίος Επίτροπος και επί χρόνια πρωθυπουργός της Κάτω Σαξωνίας.\nΤο… παρατσούκλι της είναι Ζενσουρσουρλα (Zensursula) και προέρχεται από τη λέξη zensur που σημαίνει λογοκρισία στα γερμανικά. Και αυτό γιατί υποστήριξε με πάθος το μπλοκάρισμα της παιδικής πορνογραφίας μέσω internet και την τήρηση λίστας με τέτοιες ιστοσελίδες από την ομοσπονδιακή αστυνομία. Έτσι, δημιούργησε την υποδοχή για λογοκρισία ιστοσελίδων που θεωρούνταν παράνομες από την Αστυνομία.\nΕξειδικευμένη ιατρός, ανέλαβε τη θέση της υπουργού Άμυνας γνωρίζοντας πολύ καλά ότι το γραφείο αυτό μπορεί να αποτελέσει πολιτικό ναρκοπέδιο. Οι τρεις προκάτοχοί της αναγκάστηκαν να παραιτηθούν για διάφορα σκάνδαλα που αφορούσαν αποτυχημένα πρόγραμμα drones, καταγγελίες λογοκλοπών και θανάτους πολιτών στο Αφγανιστάν από Γερμανούς στρατιώτες.\nΠαρά το πολιτικό της υπόβαθρο, η πρώτη της αγάπη ήταν η ιατρική. Σπούδασε στη Ιατρική Σχολή του Hanover, απέκτησε ιατρική άδεια και άρχισε την πρακτική της σε μια τοπική γυναικολογική κλινική. Αφού παντρεύτηκε τον Heiko, καθηγητή πανεπιστημίου, το ζευγάρι αποφάσισε το 1992 να μετακομίσει στο Στάνφορντ της Καλιφόρνια, όπου προσφέρθηκε στο σύζυγό της μια υποτροφία διδασκαλίας.\nΕκεί, η καινοτόμος και ευέλικτη κοινωνική φύση της Καλιφόρνιας την έκανε να αναρωτηθεί γιατί η χώρα της δεν μπορούσε να διευκολύνει τη ζωή των εργαζόμενων ζευγαριών με παιδιά. Μέχρι τη στιγμή που το ζευγάρι επέστρεψε στη Γερμανία λίγα χρόνια αργότερα, ήταν αποφασισμένη ότι αντί να ακολουθήσει ιατρική σταδιοδρομία, θα μπορούσε να έχει μεγαλύτερο αντίκτυπο ακολουθώντας τα χνάρια του πατέρα της στην πολιτική.\nΑπό το 2003 ως το 2005 η φον ντερ Λάιεν ήταν υπουργός Κοινωνικών Υποθέσεων, Γυναικών, Οικογένειας και Υγείας στο κρατίδιο της Κάτω Σαξονίας, από το 2005 ως το 2009 Ομοσπονδιακή Υπουργός Οικογενειακών Υποθέσεων, Ηλικιωμένων, Γυναικών και Νεολαίας και από το 2009 ως το 2013 Ομοσπονδιακή Υπουργός Εργασίας και Κοινωνικών Υποθέσεων.\nΕίναι περισσότερο φιλοευρωπαία και ονειρεύεται στις Ηνωμένες Πολιτείες της Ευρώπης, όπως έχει δηλώσει κι έχει επίσης περισσότερες κοινωνικές ευαισθησίες. Έχει ταχθεί υπέρ του γάμου των ομοφυλοφίλων, της καθιέρωσης κατώτατου μισθού. Γι’ αυτά προκάλεσε πολλούς εχθρούς στις τάξεις των Χριαστιανοδημοκρατών και φίλους στην… άλλη πλευρά.


Foxbet: Παίζεις με τη Χίμκι; Μοιράζεις ασίστ! - LesvosPost.com | ΕΙΔΗΣΕΙΣ & ΝΕΑ ΤΗΣ ΛΕΣΒΟΥ\nHome / Foxbet / Foxbet: Παίζεις με τη Χίμκι; Μοιράζεις ασίστ!\nFoxbet: Παίζεις με τη Χίμκι; Μοιράζεις ασίστ!\nΠέμπτη, Ιανουαρίου 14, 2021 Foxbet


Ο ΠΟΥΤΙΝ ΕΙΝΑΙ ΙΣΧΥΡΟΣ, ΟΧΙ ΗΛΙΘΙΟΣ - ΈγερσιςΈγερσις\nΜετά το τουρκικό θρασύδειλο (χαρακτηριστικό γνώρισμα της Τουρκίας) «χτύπημα», υπήρχε η βεβαιότητα σκληρής ρωσικής ανταπόδοσης. Όμως, ο Πούτιν δεν είναι τυχαίος, ούτε η ρωσική στρατηγική και πολιτική μπορεί να πιαστεί στην «ξόβεργα» των ΗΠΑ. Η Ρωσία ενεπλάκη στην Συρία και υπολόγισε όλες τις παραμέτρους. Για κάποιους, «ποντάρισε» ακόμη και στο να υπάρξει μία «αψυχολόγητη ενέργεια» από την πλευρά της Τουρκίας, της χώρας – μέλους του ΝΑΤΟ.\nΌλα δείχνουν πως το κύρος της Ρωσίας επλήγη μετά την τουρκική επιθετικότητα… Συμβαίνει όμως κάτι τέτοιο; Την απάντηση την δίνει ο εκπρόσωπος των ενόπλων δυνάμεων των ΗΠΑ, ο οποίος χαρακτήρισε το ζήτημα της κατάρριψης του ρωσικού αεροσκάφους ως θέμα που αφορά τις κυβερνήσεις Τουρκίας και Ρωσίας, κρατώντας αποστάσεις από την Άγκυρα. Δηλαδή, οι ΗΠΑ αφού αντιλήφθηκαν το τραγικό λάθος της Τουρκίας (μετά την κατάρριψη η Άγκυρα απευθύνθηκε αμέσως στο ΝΑΤΟ, αντί να ειδοποιήσει την Μόσχα για την κατάληξη της «παραβατικότητας» του ρωσικού πολεμικού αεροσκάφους), στέλνουν ένα μήνυμα «ειρήνης», λέγοντας έμμεσα στους ρώσους πως «το θέμα είναι διμερές» και δεν αφορά τις ΗΠΑ! Δηλαδή, η Ρωσία μπορεί να ανταποδώσει με ένα ίδιας ισχύος χτύπημα την Τουρκία!\nΘα απαντήσει, λοιπόν, η Ρωσία σε στρατιωτικό επίπεδο; Φυσικά όχι! Η Ρωσία είναι μία υπερδύναμη που γνωρίζει τις δυνατότητές της και, κυρίως, ιεραρχεί τις προτεραιότητές της. Μπορεί, φυσικά, το επόμενο διάστημα, να παρουσιαστούν ατυχήματα στον τουρκικό στρατό. Ενδεχομένως, μπορεί ξαφνικά οι Κούρδοι του ΡΚΚ να βρεθούν με ισχυρό οπλισμό (έως και αντιαεροπορικές ρουκέτες) και να επιτύχουν ισχυρά πλήγματα στον τουρκικό στρατό. Ενδεχομένως θα υπάρξουν κάποια ισχυρά ρωσικά πλήγματα σε τουρκομάνους και σε περιοχές της Συρίας που (όλοι οι εμπλεκόμενοι γνωρίζουν) δραστηριοποιούνται μονάδες ή στελέχη του τουρκικού στρατού και των τουρκικών μυστικών υπηρεσιών. Αυτά ίσως γίνουν… Πρέπει να θεωρείται όμως σχεδόν βέβαιο, κι επειδή –σύμφωνα με τους αμερικανούς- το θέμα αφορά τις κυβερνήσεις των δύο χωρών (Ρωσίας και Τουρκίας), πως η Μόσχα θα επιλέξει να περάσει σε άλλου είδους, κατά πολύ ισχυρότερα χτυπήματα προς την Άγκυρα. «Χτυπήματα» για τα οποία κανείς δεν θα μπορεί να κατηγορήσει τον ρώσο πρόεδρο. «Χτυπήματα» όπως αυτά που επιχείρησαν συντονισμένα οι Ευρωπαίοι κατά της ρωσικής οικονομίας, μέσω του εμπάργκο που επέβαλαν στην Μόσχα. Εμπάργκο που επεκτάθηκε και σε πρόσωπα, εκτός από χρήματα, εμπορικές και τραπεζικές συναλλαγές.\nΗ Τουρκία, με απλά λόγια, στηρίζεται οικονομικά και ενεργειακά στην Ρωσία…\nΟ Πούτιν είναι ισχυρός, αλλά όχι ηλίθιος. Γνωρίζει τι συμβαίνει στη Μέση Ανατολή και δεν σκοπεύει να πέσει θύμα ούτε των ΗΠΑ, ούτε του «λαγού» που παίζει τον ρόλο του σουλτάνου. Έχει την ισχύ και θα την διαθέσει όπως πολύ καλά γνωρίζει, εξασθενώντας τον αντίπαλο σε όσα περισσότερα μέτωπα μπορεί, ενώ την ίδια στιγμή ο ίδιος θα ενισχύεται (ήδη η Ρωσική διοίκηση ανακοίνωσε συμμαχία με τους Κούρδους μαχητές ενώ θέτει την εναέρια υποστήριξη στην διάθεση τους. Στο Ιρακινό Κουρδιστάν ήλθε σε επαφή με τους επιτελείς του PUK και το υπουργείο Πεσμεργκά με ατζέντα στρατιωτικής συνεργασίας και προμήθειας υλικού) γνωρίζοντας πως αυτή η παγίδα δεν είναι η τελευταία που θα του βάλουν οι φοβικοί των ΗΠΑ και οι χρήσιμοι ηλίθιοι «λαγοί» τους…


Εγχειρίδιο Acer BW237Q Οθόνη LCD\nHome > Υπολογιστές & λογισμικό > Οθόνες LCD > Acer Οθόνες LCD > Acer BW237Q Οθόνη LCD\nΧρειάζεστε ένα εγχειρίδιο για Acer BW237Q Οθόνη LCD; Παρακάτω μπορείτε να δείτε και να κατεβάσετε το εγχειρίδιο PDF δωρεάν. Υπάρχουν επίσης συχνές ερωτήσεις, βαθμολογία προϊόντος και σχόλια από τους χρήστες που σας επιτρέπουν να χρησιμοποιείτε καλύτερα το προϊόν σας. Εάν αυτό δεν είναι το εγχειρίδιο που θέλετε, επικοινωνήστε μαζί μας.\nΛήψη εγχειριδίου στα ελληνικά (PDF, 1.34 MB)\nΠείτε μας τη γνώμη σας για το Acer BW237Q Οθόνη LCD βαθμολογώντας ένα προϊόν. Θέλετε να μοιραστείτε τις εμπειρίες σας με αυτό το προϊόν ή να θέσετε μια ερώτηση; Αφήστε ένα σχόλιο στο κάτω μέρος της σελίδας.


Η Samsung λανσάρει το AltZLife στα Galaxy A71 και Galaxy A51, μια νέα ιδιωτική λειτουργία! | Techingreek.com\nΜε τα συνεχώς αυξανόμενα αντι-Κινεζικά αισθήματα και την ξαφνική ανησυχία για το απόρρητο των δεδομένων, η Samsung αποφάσισε να ξεκινήσει μια νέα ιδιωτική λειτουργία στις συσκευές Galaxy και αυτό είναι ενεργό τοπικά. Η νέα ιδιωτική λειτουργία ονομάζεται AltZLife. Η Samsung παρουσίασε αυτή τη νέα ιδιωτική λειτουργία σε όλο το σύστημα στα smartphone Galaxy A71 και A51. Τι είναι αυτό το νέο AltZMode και πώς να το χρησιμοποιήσετε;\nΣύμφωνα με τη Samsung, το ολοκαίνουργιο AltZLife είναι μια δυνατότητα που έχει σχεδιαστεί για χρήστες που αναζητούν μεγαλύτερο απόρρητο στις συσκευές τους. Αυτή η νέα λειτουργία απορρήτου προσφέρει δύο διαφορετικές δυνατότητες, το Quick Switch και το Content Content. Το πρώτο σας επιτρέπει να διαχωρίσετε την ψηφιακή και την ιδιωτική σας ζωή με το πάτημα του κουμπιού. Μπορείτε εύκολα να το κάνετε χρησιμοποιώντας αυτήν τη νέα λειτουργία AltZLife. Για παράδειγμα, μπορείτε να διατηρήσετε ξεχωριστή την κανονική σας Συλλογή και την ιδιωτική σας Συλλογή. Το ίδιο ισχύει και για άλλες εφαρμογές όπως το WhatsApp.\nΗ εναλλαγή μεταξύ της κανονικής και της ιδιωτικής λειτουργίας είναι αρκετά εύκολη και μπορεί να γίνει πατώντας δύο φορές το κουμπί λειτουργίας. Το δεύτερο χαρακτηριστικό είναι οι “Προτάσεις περιεχομένου” τις οποίες χρησιμοποιεί μια εφαρμογή που βασίζεται σε AI μέσα στον ήδη υπάρχοντα “Ασφαλή φάκελο”. Η λειτουργία προτείνει αυτόματα στους χρήστες να μεταφέρουν τις ιδιωτικές τους εικόνες στον φάκελο Secure χρησιμοποιώντας τεχνολογία AI. Μπορείτε να επισημάνετε είτε συγκεκριμένα πρόσωπα είτε συγκεκριμένους τύπους εικόνων. Μόλις ολοκληρωθεί η αρχική ρύθμιση, το σύστημα AI θα εντοπίσει παρόμοιες εικόνες από τη συλλογή.\nΌπως αναφέρθηκε προηγουμένως, η Samsung κυκλοφορεί αυτήν τη δυνατότητα σε δύο συσκευές Galaxy A, Galaxy A71 και Galaxy A51. Επιπλέον, φαίνεται ότι αυτό το νέο χαρακτηριστικό είναι αποκλειστικό στην ινδική αγορά. Δεν είναι η πρώτη φορά που ακούμε για την εταιρεία να φέρνει λειτουργίες που βασίζονται στο AI Make in India. Το chaebol έχει ήδη κυκλοφορήσει ένα πολύγλωσσο πληκτρολόγιο, Smart Crop, χρήσιμες κάρτες και πεδίο εύρεσης.\nΠρος το παρόν, οι υποστηριζόμενοι χρήστες συσκευών πρέπει να προχωρήσουν και να ενημερώσουν το smartphone για να απολαύσουν την ολοκαίνουργια ιδιωτική λειτουργία AltZLife.\nTags: AltZLifeGalaxy A51Galaxy A71


ΓΑΛΑΤΕΙΑ ΚΑΖΑΝΤΖΑΚΗ-ΑΛΕΞΙΟΥ, Η «ΚΑΤΑΚΟΚΚΙΝΗ ΑΝΤΑΡΤΙΣΣΑ ΠΑΡΑΦΩΝΙΑ» (Β' ΜΕΡΟΣ) - Ατέχνως\nΒρίσκεστε:Ατέχνως»Λογοτεχνία»Πρόσωπα»ΓΑΛΑΤΕΙΑ ΚΑΖΑΝΤΖΑΚΗ-ΑΛΕΞΙΟΥ, Η «ΚΑΤΑΚΟΚΚΙΝΗ ΑΝΤΑΡΤΙΣΣΑ ΠΑΡΑΦΩΝΙΑ» (Β’ ΜΕΡΟΣ)\nΗ Γαλάτεια με τα πρώτα της διηγήματα κιόλας, ξεσκεπάζει την υποκρισία, την απανθρωπιά, την αδικία της κοινωνίας γύρω της, τα ανήθικα και ψεύτικα «ιδανικά». Αναστατώνει και, όπως το διατυπώνει η ίδια «Στα ασάλευτα νερά του βάλτου, που ως τότε καθρέφτιζαν τον ουρανό, ξάφνου έπεσε μια πέτρα και όλος ο βούρκος, ο κατακαθισμένος στο βυθό, ανέβηκε στην επιφάνεια».\nΗ προοδευτική ιδεολογική της τοποθέτηση δεν χρονολογείται από την πρώτη της εμφάνιση στα ελληνικά γράμματα. Αυτό έγινε, όταν το εργατικό κίνημα της χώρας απόκτησε τη δική του ιδεολογική και πολιτική υπόσταση. Το βούρκο της αστικής κοινωνίας συνέχιζε να τον φέρνει στην επιφάνεια σ’ όλο το έργο της, στα ποιήματα, στα διηγήματα, στις νουβέλες, στα μυθιστορήματα, στα θεατρικά. Όλα αυτά τα είδη τα καλλιέργησε με επιτυχία. Επίσης έγραψε και παιδικά βιβλία, καθώς και εξαιρετικές μελέτες για τους Γκόρκι, Γκόγκολ, Καβάφη και μετάφρασε αρχαίους Έλληνες συγγραφείς, όπως τον «Προμηθέα Δεσμώτη» του Αισχύλου. Οι πρωταγωνιστές των έργων της είναι γυναίκες όλων των κοινωνικών στρωμάτων: μεροκαματιάρισσες, αγρότισσες, υπάλληλοι,νοικοκυρές και πόρνες, δηλαδή το «επάγγελμα» που συγκεντρώνει τη μεγαλύτερη κοινωνική υποκρισία. Πολλοί λοιπόν σοκαρίστηκαν. Κλασικό έχει μείνει το ποίημα «Ναυάγιο» για την κοινή γυναίκα, την πόρνη, που τα λόγια της μαστιγώνουν την αστική κοινωνία και που καταλήγει με τα πασίγνωστα πια λόγια «…Πνιμένου καραβιού σάπιο σανίδι/ όλη η ζωή μου του χαμού./ Μ’από την κολασή μου σ’ το φωνάζω: εικόνα σου είμαι κοινωνία και σου μοιάζω!» Πριν από το ποίημα υπάρχουν τα εξής λόγια από την Παλαιά Διαθήκη «Και εποίησεν αυτόν κατ’ εικόνα και ομοίωσιν αυτού».\n«Ατόφια κομμάτια ζωής»\nΟ Μάρκος Αυγέρης, ο δεύτερος σύζυγος της Γαλάτειας από το 1926 μέχρι το θάνατό της το 1962, θα πει σε άγνωστο κείμενό του δημοσιευμένο στο «Ριζοσπάστη» της 14-11-1977: «Η Γαλάτεια δίνει ατόφια κομμάτια ζωής που τ’ αποσπά από τα πλούσια μεταλλεία της χωρίς προσπάθεια!…»Η έκφραση της Γαλάτειας ήταν ένας ρεαλισμός χωρίς μανιέρες, μια άμεση παράταση. «Μια τέχνη χωρίς τεχνάσματα’, όπως έλεγε η ίδια, «σε ‘αμεση επαφή με τη ζωή» που συνέχιζε την παράδοση του ρεαλισμού, όπως τον είχαν διαμορφώσει οι προηγούμενοι κλασικοί Έλληνες πεζογράφοι».\nΠολύ ενόχλησε δεξιούς και «αριστερούς» και το «Ανθρωποι και Υπεράνθρωποι» που κυκλοφόρησε το 1957. Στο έργο γίνεται μια ανατομία του ψυχικού κόσμου του μικροαστού διανοούμενου πετυχαίνοντας τα βασικά χαρακτηριστικά μιας κατηγορίας διανοουμένων. Σχετικά με το θέμα αυτό ο Μάρκος Αυγέρης θα πει στο ίδιο κείμενο: «Το μυθιστόρημα «Άνθρωποι και Υπεράνθρωποι» που και γι’ αυτό η αριστερή κριτική δν κατόρθωσε να δώσει τη δική της γραμμή, η δεξιά προσπάθησε να το μειώσει με τον ισχυρισμό πως δεν είναι μυθιστόρημα. Συχνά η κριτική μας βρίσκεται σε σύγχυση μπροστά στα είδη του λόγου, που ακολουθούν ένα γνήσιο ρεαλισμό και δεν αποφεύγουν τα θέματα της καθημερινής ζωής. Αυτά τα θέματα, που είναι θέματα της ζωής όλων μας, αδύνατο να τα τοποθετήσουν. Αλλά κανένας τους δεν επιχείρησε ποτέ να καθορίσει τι είναι και τι πρωτοείναι το μυθιστόρημα σήμερα, που πάει να κλείσει μέσα του από το δοκίμιο και την επιστημονική διατριβή, από την ποίηση, το έπος και το δράμα, ως το ιστόρημα και το χρονικό ή και το χρονογράφημα».\nΤα έργα της Γαλάτειας στηρίζονται σε πραγματικά γεγονότα και προκαλούσαν μεγάλη αίσθηση, θετική και αρνητική. Δίνουν τον κλονισμό της αναγνώρισης. Πολλοί και πολλές βλέπουν τον εαυτό τους μέσα σ’ αυτά και η αναγνώριση αυτή δεν είναι πάντα και η πιο ευχάριστη, η πιο κολακευτική και μαζί μ’ αυτό «έφαγε» και η δημιουργός το ανάθεμα και την αποσιώπησή της από μια κοινωνία που δεν θέλει να βλέπει τον αληθινό εαυτό της στον καθρέφτη.\nΕπτά γυναίκες, επτά διαφορετικές κοινωνικές τάξεις\nΤο μυθιστόρημα «Γυναίκες» (1933) ρίχνει φως σε πλευρές της γυναικείας ψυχολογίας με ταξικό υπόβαθρο που δεν είχαν αναδειχθεί ακόμα τόσο γλαφυρά στη νεοελληνική λογοτεχνία. Στο έργο αυτό τα 7 πρόσωπα- οι πρωταγωνίστριες – παρουσιάζουν αντιθέσεις, γιατί ανήκουν σε διαφορετικά κοινωνικά στρώματα. Ωστόσο, μέσα απ’ αυτές τις αντιθέσεις αποτελούν μια ενότητα, έναν ιστό που δίνει την ενιαία κοσμοθεωρία της συγγραφέα. Μέσα στα 7 πρόσωπα μαθαίνουμε ή και αναγνωρίζουμε, τις πιο βασικές στάσεις ζωής, τις νοοτροπίες που υπάρχουν στην κοινωνία απέναντι στο γυναικείο πληθυσμό διαταξικά. Οι 7 πρωταγωνίστριες είναι αδερφές. Η ταξική τους προέλευση είναι ίδια, δηλαδή. Όμως, μέσα από το γάμο κάποιες έχουν αλλάξει τάξη. Οι αδερφές απευθύνονται η μία στην άλλη ή και σε τρίτο πρόσωπο ή διαβάζουν από ημερολόγιο. Μιλούν για όλα τα προβλήματα της καθημερινής ζωής τους, αλλά δεν πρόκειται, όμως, για ατομικές ιστοριούλες για την κακιά τη μοίρα τους. Η συγγραφέας ξεκινώντας από τις ατομικές περιπτώσεις γενικεύει δείχνοντας ότι δεν είναι η προσωπική μοίρα αυτών των γυναικών, αλλά από πίσω από το ατομικό βρίσκονται τα κοινωνικά αίτια και όχι αποκλειστικά το άλλο φύλο. Η Γαλάτεια αντιπαραθέτει τη γυναίκα με την κοινωνία και όχι με τον άντρα και το κάνει με ρεαλισμό, κάτι το οποίο έγινε για πρώτη φορά στη νεοελληνική πεζογραφία και ποίηση. Με λίγα λόγια: φέρνει την κοινωνική ανησυχία στη γυναικεία λογοτεχνία πατώντας στο στέρεο εδαφος της πραγματικότητας. Υποδείχνει ότι η άρνηση των αξιών που επικρατούν, μπορεί να μετατραπεί σε θετική ανατρεπτική δράση. Οι αντιπαραθέσεις στο βιβλίο γίνονται σε κοινωνικό επίπεδο. Πίσω από τη συμπεριφορά που φέρνει γυναίκα και άντρα σε αντιπαράθεση, ακόμα σε σύγκρουση, βρίσκεται πάντα ο κοινωνικός παράγοντας των από την αρχαιότητα και ιδιαίτερα των πρώτων ταξικών κοινωνιών καθιερωμέων ρόλων. Ποτέ δεν φταίει “η «ιώνια μάχη ανάμεσα στα δύο φύλα».\nΗ γραφή της Γαλάτειας είναι εξωστραφής. Δεν μοιάζει με το γυναικείο γράψιμο που αναφέραμε στο πρώτο μέρος του αφιερώματος και που λειτουργεί σαν θεραπεία για να «βγάλει» την τραυματική κληρονομιά της φίμωσης της γυναικείας πνευματικής δημιουργίας εξαιτίας της κοινωνικής της θέσης και του εκ γενετής προκαθορισμένου ρόλου της. Η Γαλάτεια κάνει τα βιβλία της όπλα στη μάχη για τη χειραφέτηση της γυναίκας, αλλά και του ανθρώπου γενικότερα.\nΤο όραμα της Νίνας\nΣτο πρόσωπο της Δήμητρας, της μικροαστής, βλέπουμε τον εαυτουλισμό σ’ όλο το μεγαλείο του. Στο πρόσωπο της Νίνας, της κομμουνίστριας, βλέπουμε την άρνηση που μετατρέπεται σε θετική δράση. Η Δήμητρα και η Φανή κρύβονται υποκριτικά πίσω από την πλάτη των συζύγων τους για να δικαιολογήσουν την ακαρδία τους απέναντι στη φυματική αδερφή Άννα. Η συμφεροντολογία και η υποκρισία δίνουν και παίρνουν κάτω από την πένα-νυστέρι της κοινωνικής ανατομίας της Γαλάτειας η οποία απογυμνώνει με τρόπο λεπτό, αλλά ανελέητα τις άθλιες κοινωνικές δομές και με ποιο τρόπο οι γυναίκες παγιδεύονται σε σχέσεις που μπορεί να μοιάζουν λυτρωτικές, αλλά που τις βυθίζουν στον ασφυκτικό κλοιό της υποταγής και της εκπόρνευσης με τη στενή και την ευρύτερη έννοια της λέξης. Η μόνη πραγματική εναλλακτική λύση προσωποποιείται στην κομμουνίστρια Νίνα, χαρακτήρα ρωμαλέο, απαλλαγμένο από μικρο- και μεγαλοαστικές μικροπρέπειες, από τη μοιρολατρική υποκρισία, τους γεροντοκορισμούς και τις νευρασθένειες. Η Γαλάτεια μας γνωστοποιεί τις ιδέες της μέσα από τις ηρωίδες της. Η Αίμη, η διανοούμενη αδερφή, εμπιστεύει στο ημερολόγιό της τις σκέψεις της σχετικά με την τέχνη. Είναι σελίδες μεστές, είναι οι ιδέες της Γαλάτειας, που μας δείχνουν το βαθύ ρεαλισμό της σ’ ό, τι αφορά το ρόλο που κατά τη γνώμη της πρέπει να παίζει η τέχνη στην κοινωνία. Πίστευε ότι η τέχνη χάνει τη δύναμή της όταν δεν βασίζεται στο εδαφός των προσδοκιών και της ζωής των ανθρώπων. Όσο μεγάλωναν οι κοινωνικές αντιθέσεις, τόσο αντανακλούνται στα έργα της Γαλάτειας προκαλώντας τη σφοδρή αντίδραση των συντηρητικών, αλλά και των ανανιψάντων «αριστερών». Ωστόσο, ο ρεαλισμός της Γαλάτειας δεν στερείται λυρισμού. Επιπλέον, τα έργα της είναι απόλυτρα προσιτά για το ευρύτερο κοινό, ακριβώς γιατί όλοι μπορούν να αναγνωρίσουν σε αυτά τη δική τους πραγματικότητα. Αυτό συνδυάζεται με την ικανότητα της συγγραφέα να δίνει μια ανεβασμένη καλλιτεχνική μορφή στην αναπαράσταση ατομικών-κοινωνικών βιωμάτων. Η συμπεριφορά των ηρωίδων μπορεί να υπακούει σε παμπάλαιες κοινωνικές υπαγορρεύσεις που μας έρχονται από το βάθος των αιώνων σαν απόμυχες καταβολές και συχνά δεν έχουν καν ανεβεί στα επίπεδα του συνειδητού. Τα «εκ φύσεως» δεδομένα δύσκολα ξεμπλέκονται από τα κοινωνικά δεδομένα και δύσκολα οριοθετούνται, αφού συνεχώς αλληλοεπηρεάζονται και αλληλοεξαρτιώνται. Έτσι, με την πρώτη ματιά, μπορεί να μας φαίνεται ότι οι ηρωίδες λειτουργούν σύμφωνα με τα φυσικά τους ένστικτα. Ωστόσο, η Γαλάτεια προσγειώνει τον αναγνώστη και καταλαβαίνει ότι ακόμα και η πιο «φυσική» συμπεριφορά υπακούει σε νόμους της κοινωνίας.\nΤο βιβλίο τελείωνει με γράμμα της Ρόζας Λούξεμπουργκ, το οποίο η δασκάλα Νίνα στέλνει στην απελπισμένη της αδερφή Καίτη. Η Νίνα διώχνεται από νησί σε νησί, από τη μία μετάθεση στην άλλη και σε όλο και χειρότερες θέσεις κατηγορούμενη για κομμουνιστική προπαγάνδα. Η Καίτη, ψάχνοντας τη λύτρωση, της απαντάει: «Έρχομαι στο νησί σου. Έρχομαι με την ψυχή γυμνή, αποσταμένη, νεκρή. Έρχομαι σε σένα, όπως οι άρρωστοι του Ευαγγελίου πήγαιναν στον Ιησού. Κάμε το θαύμα σου».\nΗ Γαλάτεια έκαμε το θαύμα της. Μας κληρονόμησε το αξέχαστο, επαναστατικό έργο της.\n-Γ. Καζαντζάκη, Γυναίκες (εκδόσεις «Μπαρμπουνάκης»)\n-Γ. Καζαντζάκη, Άνθρωποι και Υπεράνθρωποι (εκδόσεις «Μπαρμπουνάκης»\n-Ν. Καζαντζάκης, Επιστολές προς Γαλάτεια (εκδόσεις «Δίφρος»)\n-Τάκης Αδάμος, Πνευματικές Γνωριμίες (εκδόσεις «Καστανιώτης»)\n-Ριζοσπάστης 14-11-1977 και 16-11-1977\nΆννεκε Ιωαννάτου Γαλάτεια Καζαντζάκη Γαλάτεια Καζαντζάκη - Αλεξίου\nΕπόμενη δημοσίευση Βουλή: Χρυσαυγίτικο παραλήρημα και αντικομμουνιστικό κρεσέντο από βουλευτή της ΝΔ


Παρασκευή 18/06/2021 - 09:37\nΠορτογαλία Ηνωμένο Βασίλειο tags :\nΗ Πορτογαλία που συμπεριλήφθηκε στην «πράσινη» λίστα του Ηνωμένου Βασιλείου σηματοδοτούσε την ουσιαστική έναρξη της ανάκαμψης για τις βρετανικές αεροπορικές εταιρείες\nΗ μετακίνηση της Πορτογαλίας από το «πράσινο» στο «πορτοκαλί» θα επηρεάσει περαιτέρω την εμπιστοσύνη των ταξιδιωτών στο Ηνωμένο Βασίλειο. Αυτά αποκαλύπτει μελέτη της GlobalData.\nΗ Πορτογαλία που συμπεριλήφθηκε στην «πράσινη» λίστα του Ηνωμένου Βασιλείου σηματοδοτούσε την ουσιαστική έναρξη της ανάκαμψης για τις βρετανικές αεροπορικές εταιρείες. Καθώς και το άνοιγμα των διακοπών ήλιου και παραλίας για τους ταξιδιώτες στο Ηνωμένο Βασίλειο.\nΤο 53% των Βρετανών πηγαίνουν σε διακοπές στον ήλιο και στην παραλία. Με την Πορτογαλία να είναι ένας δημοφιλής προορισμός για αυτό το είδος ταξιδιού.\nΤο Ηνωμένο Βασίλειο ήταν η δεύτερη μεγαλύτερη αγορά πηγής για την Πορτογαλία το 2019.\n«Οι ταξιδιωτικές εταιρείες δεν είχαν καμία προειδοποίηση για την επερχόμενη αλλαγή, υπογραμμίζει ο Ράλφ Χόλιστε, αναλυτής Ταξιδιών και Τουρισμού στο GlobalData.\nΟ αντίκτυπος θα έχει ως αποτέλεσμα πολλούς δυσαρεστημένους πελάτες που δεν θα μπορούν να λάβουν επιστροφές χρημάτων.\nΤο πιο σημαντικό όμως είναι ότι θα επηρεάσει περαιτέρω την εμπιστοσύνη των ταξιδιωτών στο Ηνωμένο Βασίλειο. Κι αυτό θα επηρεάσει τις κρατήσεις βραχυπρόθεσμα έως μεσοπρόθεσμα».\nΗ ξαφνική αλλαγή στην θέση της Πορτογαλίας, γυρίζει πολλούς ταξιδιώτες πίσω στο 2020. Τότε που λόγω των απανωτών αναθεωρήσεων περιορισμών ταξιδιού, οι τουρίστες αγωνίζονταν να πάρουν πίσω τα χρήματα τους.\nΟι χώρες της «πράσινης» λίστας παρείχαν μία αίσθηση ασφάλειας σε πολλούς ταξιδιώτες που έχασαν πέρυσι τις διακοπές τους από ακυρώσεις. Τους έδιναν εμπιστοσύνη να κάνουν κράτηση φέτος.\nΠλέον, η ασφάλεια μιας χώρας «πράσινης» λίστας δεν σημαίνει τίποτα για πολλούς ταξιδιώτες στο Ηνωμένο Βασίλειο. Γνωρίζουν πια ότι η κατάσταση ενός προορισμού μπορεί να αλλάξει ανά πάσα στιγμή χωρίς προειδοποίηση.\nΑυτό σε συνδυασμό με τις ανησυχίες των ταξιδιωτών για τα οικονομικά τους και την πανδημία, θα βλάψει ακόμη περισσότερο την εμπιστοσύνη των Βρετανών τουριστών, λέει ο Ράλφ Χόλιστε.\nΚαι εκτιμά πώς «θα φρενάρει την ανάκαμψη για όλες τις επιχειρήσεις που εμπλέκονται στον εξερχόμενο τουρισμό στο Ηνωμένο Βασίλειο».


Στον θαυμαστό κόσμο του παιδικού βιβλίου | In the wonderland of children's books: Μια τρελή τρελή Αλφαβήτα: κριτική της Ελένης Σαραντίτη\nΜια τρελή τρελή Αλφαβήτα: κριτική της Ελένης Σαραντίτη\nΗ κριτική της κυρίας Ελένης Σαραντίτη για την "Τρελή τρελή Αλφαβήτα" μου δημοσιεύτηκε στο www.diastixo.gr στις 5/11/2013:\nΗ Ράνια Μπουμπουρή (Καρπενήσι, 1974) έχει ήδη κάνει αισθητή την παρουσία της στον χώρο του ελληνικού παιδικού βιβλίου. Τα έως τώρα έργα της διακρίνονται για τη φίνα ποιότητά τους, αλλά και για την παιγνιώδη διάθεση που τα περιτρέχει, εκτός βεβαίως της βαθύτατης γνώσης της ψυχολογίας του παιδιού – ιδιαιτέρως, νομίζω, του νηπίου. Έργα όπως Κοιμήσου μαζί μου, μαμά, Πουθενά χωρίς την κούκλα μου, Το σκιουράκι που δεν ήθελε να φάει, Στο αυτοκίνητο δε σε αγαπώ έχουν χαροποιήσει και ανακουφίσει πολλά παιδιά και ακόμη περισσότερους γονείς – καθώς τα βιβλία που απευθύνονται σε αυτές τις ηλικίες απαιτούν και τη συνεργασία των μεγαλυτέρων. Επίσης, με ευχαρίστηση πάντοτε αναφέρομαι στο γνωστό και ωραιότατο Παραλία για λύκους, βιβλίο για πιο «έμπειρους» αναγνώστες αυτό, όπου μέσα από μια, φαινομενικώς, εύθυμη και χαριτωμένη ιστοριούλα, θίγονται πολύ σοβαρά θέματα όπως η αξία της φιλίας και της αλληλεγγύης, το δικαίωμα της ελευθερίας του ατόμου αλλά και η τήρηση και διαφύλαξη ορισμένων κανόνων, οπωσδήποτε και ο σεβασμός στο φυσικό περιβάλλον.\nΣτα βιβλία της Ράνιας Μπουμπουρή μερικοί από τους ήρωες είναι ζώα – πλάσματα αγαπημένα, οικεία στους μικρούς αναγνώστες. Αλλά και τα παιδιά-πρωταγωνιστές βιώνουν περιστατικά συνήθη στις οικογένειες και στους χώρους όπου κινούνται τα νήπια ή έστω τα παιδιά πρωτοσχολικής ηλικίας. Αναγνώσματα ήρεμα, σωστά στην έκφραση, με ριπίσματα φαντασίας και πάντοτε προσεγμένη και ευχάριστη εικονογράφηση. Δικαιολογημένα, νομίζω, η Ράνια Μπουμπουρή έχει αναγνωριστεί από αναγνώστες που δεν αρκούνται απλώς στα επιβεβλημένα και τα τετριμμένα, παρά ζητούν για τα παιδιά τους την απόλαυση, την εκφραστικότητα, ακόμη και την αλήθεια.\nΤο καινούργιο έργο της, τιτλοφορούμενο Μια τρελή τρελή Αλφαβήτα, το οποίο έλαβε τον Έπαινο Ποίησης από τη Γυναικεία Λογοτεχνική Συντροφιά, και το οποίο η συγγραφέας αφιερώνει «σε όλα τα παιδιά, με την ευχή να ανακαλύψουν την ομορφιά της γλώσσας μας και να την αγαπήσουν τρελά», είναι βεβαίως, και θα το διαπιστώσετε κι εσείς, ένα βιβλίο τερπνό και ευφυές. Με πρωτότυπη σύλληψη, άψογο ρυθμό και εσωτερική αρμονία. Πρόκειται για ποιητική συλλογή στην οποία περιέχονται 25 ποιήματα, εκ των οποίων τα 24 συνθέτουν μια ιστοριούλα σπινθηροβόλα για κάθε γράμμα της αλφαβήτου, το δε τελευταίο είναι ένα ποίημα για όλα μαζί τα γράμματα.\nΠρέπει δε εδώ να σκεφθούμε ότι, ενώ παλαιότερα γράφονταν και εκδίδονταν για τα παιδιά ωραιότατα ποιήματα και είχαμε –και έχουμε– πολύ καλούς ποιητές, συν τω χρόνω και ανεπαισθήτως, τα παιδιά έχασαν τους ποιητές τους. Είναι ολόκληρη ιστορία αυτό, και μάλιστα θλιβερή, διότι τα παιδιά ενστικτωδώς αγαπούν την ποίηση. Και την αγαπούν διότι συγγενεύουν – στο πέταγμα της σκέψης, στο απρόσμενο, στη γλύκα της γλώσσας του ονείρου, συχνά και στην αφαίρεση. Οι αιτίες είναι πολλές. Πάντως, είναι αλήθεια ότι οι ποιητικές συλλογές παρέμεναν στα πιο σκοτεινά ράφια των βιβλιοπωλείων, καθώς δεν αγοράζονταν.\nΣκέπτομαι, και οπωσδήποτε δεν χαίρομαι, ότι ο δικός μας λαός που γέννησε και λάτρεψε την ποίηση, που δώρισε στον κόσμο τόσο μεγάλους ποιητές και ποιήτριες, που και σήμερα, παρά τα δεινά, δεν επέτρεψε στην ύψιστη αυτή τέχνη καθόλου να σιγήσει ή να παρακμάσει, δεν παράγει πια ποιήματα για τα παιδιά του.\nΟπότε παραπάνω από ευπρόσδεκτη η δουλειά της Ράνιας Μπουμπουρή. Στις σελίδες του βιβλίου, φυσικά, κάθε γράμμα έχει τη δική του υπόσταση αλλά και τις δικές του δραστηριότητες. Παράδειγμα σχετικώς με το γάμα:\n[...] Φέρτε του πουλιού το γάλα\nκαι γιαούρτια και φαγιά…\nΉ, σχετικώς με το δέλτα:\n[...] Δυο δελφίνια με καπέλο!\nΈνας δράκος με δισάκι!\nΜια δαντέλα που χορεύει\nσ’ ένα ολόχρυσο δρομάκι.\nΜία δάφνη με πατίνι\nκι ένας δυόσμος με ομπρέλα.\nΔυο δαμάσκηνα που κάνουν\nσ’ ένα δέντρο κούνια μπέλα.\nΈνα δάκρυ που γελάει\nκι ένα δάσος που μιλά!\nΠαραμύθια σαν διαβάζω,\nΕυφρόσυνοι στίχοι! Μερικές φορές ηχούν (εντός μας, βέβαια) σαν καμπανούλες. Αλλά κι εκείνο το ωμέγα!\n«Τι ωραία, τι καλά!»\nτραγουδάει το ωμέγα\nκαθώς βγαίνει χαρωπά\nαπ’ το ωδείο κάθε μέρα…\nΑνακαλύψτε πόσα με ρυθμό και χάρη ζουν μυστικά τα γράμματα! Και να είστε βέβαιοι πως οι στίχοι αυτοί, πρωτότυποι, χαριτωμένοι, που όλο και κάτι έχουν να ιστορήσουν, θα δώσουν τροφή για καιρό στα παιδιά.\nΌπως ταξιδάκια φαντασίας θα κάνουν και με τις εικόνες της Χρύσας Σπυρίδωνος (Αθήνα, 1978). Ωραιότατες! Η εικονογράφος έχει εργαστεί αρκετά χρόνια πάνω στη γραφιστική και στη διαφήμιση αλλά, όπως σημειώνει, η αγάπη της η μεγάλη είναι το παιδικό βιβλίο.\nΤέλος, πολύ ενδιαφέρον είναι το CD που συνοδεύει το βιβλίο, τους στίχους του οποίου μελοποίησε ο Αλκιβιάδης Κωνσταντόπουλος (Αθήνα, 1983) και ερμήνευσαν εκλεκτοί καλλιτέχνες του είδους, όπως η Σαβίνα Γιαννάτου, ο Πάνος Μουζουράκης, ο Νίκος Ζιώγαλας, ο Διονύσης Σαββόπουλος, ο Σπύρος Σακκάς κ.ά., έλαβε μέρος και η Παιδική Χορωδία «Viva Voce» του 3ου Δημοτικού Σχολείου Βούλας, όπως επίσης και γνωστοί, ξεχωριστοί μουσικοί.\nμουσική σύνθεση: Αλκιβιάδης Κωνσταντόπουλος\nΑναρτήθηκε από Rania Boubouri στις 12:05 μ.μ.\n"Ανώτατες σπουδές" του Δημήτρη Ραβάνη-Ρεντή\nΜια τρελή τρελή Αλφαβήτα: παρουσίαση στο Αθηνόραμα...\nΜια τρελή τρελή Αλφαβήτα: κριτική της Ελένης Σαραν...\nΠρόσκληση για εκδήλωση στον "Ευριπίδη" της Κηφισιά...\nLapsus Κλάψους XIII: Να τα στήσεις ή να τα εκατοστ...


Τα σωματεία στίβου του Αιγίου τίμησαν τη μνήμη του Βασίλη Σεβαστή | ΦΩΤΟ - protionline.grprotionline.gr\nΚΡΑΤΗΣΑΝ ΕΝΟΣ ΛΕΠΤΟΥ ΣΙΓΗ ΤΗΝ ΩΡΑ ΤΗΣ ΚΗΔΕΙΑΣ ΤΟΥ ΑΝΑΜΟΡΦΩΤΗ ΤΟΥ ΕΛΛΗΝΙΚΟΥ ΣΤΙΒΟΥ\nΘρήνος στο χώρο του στίβου αφού ο Βασίλης Σεβαστής άφησε την τελευταία του πνοή σε ηλικία 72 ετών. Ο Βασίλης Σεβαστής είχε προσβληθεί από κορονοϊό και τις τελευταίες εβδομάδες νοσηλευόταν στη ΜΕΘ του νοσοκομείου “Σωτηρία” αλλά, δυστυχώς, δεν άντεξε. Η κατάστασή του επιδεινώθηκε και τελικά έχασε τη μάχη για τη ζωή την Πέμπτη (08/04). Στην προπόνηση της Παρασκευής, οι αθλητές των σωματείων στίβου του Αιγίου, ΑΘΗΝΟΔΩΡΟΣ Ο ΑΙΓΙΕΥΣ και ΦΙΛΑΘΛΗΤΙΚΗ ΛΕΣΧΗ ΑΙΓΙΟΥ κράτησαν ενός λεπτού σιγή, τιμώντας τη μνήμη ενός ανθρώπου – σύμβολο του Ελληνικού κλασικού αθλητισμού, τον οποίο υπηρέτησε για περισσότερο από μισό αιώνα. Την ίδια στιγμή το ίδιο έπραξαν όλα τα σωματεία της χώρας, ενώ συλλυπητήριες ανακοινώσεις εξέδωσαν η αθλητική ηγεσία, Ομοσπονδίες, σύλλογοι και εκπρόσωποι του αθλητισμού από όλη την Ελλάδα.\nΞεχωρίζουμε εκείνες του ΑΘΗΝΟΔΩΡΟΥ αλλά και της ΕΑΣ ΣΕΓΑΣ Β. Πελοποννήσου, λόγω της σχέσης του με την Αχαϊα, καθώς στα 28 του εγκαταστάθηκε στην Πάτρα και όλα αυτά τα χρόνια είχε επισκεφτεί πολλές φορές το Αίγιο διατηρώντας στενούς δεσμούς με την πόλη και την ευρύτερη περιοχή. «Το διοικητικό συμβούλιο του Αθηνόδωρου εκφράζει τη θλίψη του για το θάνατο του Βασίλη Σεβαστή. Ήταν ο άνθρωπος που συνέδεσε το όνομά του με τη διοίκηση του ΣΕΓΑΣ για πάνω από 20 χρόνια ενώ ως αθλητής είχε διακριθεί στο αγώνισμα του δεκάθλου εντός και εκτός συνόρων. Θερμά συλλυπητήριά μας στην οικογένειά του αλλά και σε όσους συμπορεύτηκαν μαζί του είτε με την ιδιότητα του αθλητή, είτε με την συνευθύνη της διοίκησης της αρχαιότερης ελληνικής αθλητικής ομοσπονδίας».\n«Η αθλητική μας οικογένεια πενθεί βαθύτατα το χαμό του Βασίλη Σεβαστή»\n«Ο Βασίλης Σεβαστής γεννημένος στην Αθήνα και μεγαλωμένος στη Ρόδο και στην Κάλυμνο ήταν πολιτογραφημένος Πατρινός, αφού εδώ ήρθε στην ηλικία περίπου των 28 ετών κάνοντας τα πρώτα επαγγελματικά του βήματα ως καθηγητής Φ.Α. και προπονητής. Παντρεμένος στην πόλη μας, με την Ελένη Κοντοδήμα απέκτησε δύο κόρες, την Αφροδίτη και τη Δέσποινα. Υπήρξε Διευθυντής του Εθνικού Σταδίου και Τεχνικός Σύμβουλος της ΕΑΣ ΣΕΓΑΣ Β.Π. Διετέλεσε για ένα μικρό χρονικό διάστημα προπονητής της Ολυμπιάδας Πατρών και της ΕΑΠ.\nΟ Βασίλης ξεχώρισε για το ήθος του και την εργατικότητά του. Υπηρέτησε τον Ελληνικό Στίβο για πάνω από 50 χρόνια από πολλές θέσεις με συνέπεια, σοβαρότητα, ευγένεια και τιμιότητα. Ο χρυσός Μεσογειονίκης πρωταθλητής του 1971 και Βαλκανιονίκης του 1972 ήταν ο άνθρωπος που αναβάθμισε τον ελληνικό στίβο ως Πρόεδρος και Γ. Γραμματέας του ΣΕΓΑΣ από το 1997 έως τις πρόσφατες εκλογές», αναφέρει μεταξύ άλλων η ΕΑΣ ΣΕΓΑΣ Β. Πελοποννήσου.\nΣυνελήφθη με ναρκωτικά στην εθνική οδό\n«Ψυχική Υγεία & Covid 19»


Ο «βοσκός» του ΙΤ – netweek.gr\nΟ «βοσκός» του ΙΤ\nΤα αρχηγικά καθήκοντα μπορούν να ασκηθούν με διαφορετικούς και ποικίλους τρόπους. Όπως στους μύθους του Αισώπου ένας βοσκός μπορεί να βοηθήσει στην κατανόηση του σωστού μηνύματος, καθώς η καθοδήγηση ενός τμήματος, και κατά συνέπεια και του τμήματος Πληροφορικής, μπορεί να παρομοιαστεί με την συμπεριφορά ενός βοσκού προς το κοπάδι του.\nΥπάρχει ο βοσκός που ανοίγει την πόρτα και περνάει μέσα από το κοπάδι, ενώ τα πρόβατα ακολουθούν. Αυτός ασκεί τα αρχηγικά του καθήκοντα «από μπροστά». Κάποιος άλλος στέκεται πίσω από τα πρόβατα και τα «σπρώχνει» ή τα καθοδηγεί επιδεικνύοντας «υποστηρικτικό αρχηγικό στιλ». Ο τρίτος μετακινείται διαρκώς από μπροστά προς τα πίσω και μερικές φορές στέκεται στη μέση, υιοθετώντας το αρχηγικό στιλ της «αλληλεπίδρασης».\nΑξίζει δε να σημειωθεί ότι για να υπάρχουν οι αρχηγοί πρέπει να υπάρχουν και αυτοί που ακολουθούν τις οδηγίες τους. Οι ανάγκες αυτών που ακολουθούν αλλάζουν ανάλογα με τις συνθήκες. Η γνώση της εφαρμογής διαφορετικών ειδών ηγεσίας μπορεί να σας βοηθήσει να ανταποκριθείτε με επιτυχία σε ποικίλες καταστάσεις.\nΑνάμεσα στις πολλές σχολές για την ηγετική συμπεριφορά υπάρχει και μία που υποστηρίζει τέσσερα διαφορετικά στιλ αρχηγικών καθηκόντων: με κατευθυντήριες οδηγίες, με διαδικασίες, με δημιουργικότητα και τέλος με διευκολύνσεις. Το κάθε ένα από αυτά συνδέεται με γνωρίσματα της προσωπικότητας του εκάστοτε αρχηγού. Άρα το να είστε, ενδεχομένως, πιο ήρεμος από κάποιον άλλο διευθυντή δεν σας καθιστά αυτόματα και καλύτερο αρχηγό.\nΣημαίνει απλά ότι έχετε μεγαλύτερη κλίση προς ένα συγκεκριμένο αρχηγικό στιλ. Επίσης, μπορεί να έχετε την ευχέρεια να μάθετε και άλλα καθοδηγητικά στιλ, πιο κυριαρχικά, πιο διαισθητικά ή πιο δομημένα. Γεγονός που προκύπτει από το ότι αποκτάτε μεγαλύτερη αυτοπεποίθηση και εξασκείτε για μεγαλύτερο χρονικό διάστημα τα αρχηγικά σας καθήκοντα. Το μυστικό είναι να προσπαθήσετε να εξασκήσετε το στιλ που ταιριάζει καλύτερα με τις πτυχές της προσωπικότητας σας, τουλάχιστον μέχρις ότου νιώθετε αρκετά ασφαλής για να διευρύνετε τους ορίζοντες σας.\nΔεν πρέπει να παραβλέπετε το γεγονός ότι κάποιοι τύποι αρχηγίας είναι δόκιμοι και ταιριαστοί μόνο σε συγκεκριμένες καταστάσεις. Ένας ολοκληρωμένος και δομημένος αρχηγός, για παράδειγμα, έχει αυξημένες πιθανότητες να επιτύχει σε καταστάσεις όπου οι διαδικασίες έχουν τον κυρίαρχο ρόλο, παραδείγματος χάριν στο να «τρέξει» μια λειτουργία. Ο «χαλαρός» αρχηγός από την άλλη, μπορεί να είναι αυτός που διαχειρίζεται με επιτυχία ένα επαγγελματικό γκρουπ ανθρώπων. Οι κυριαρχικού τύπου αρχηγοί μπορεί να είναι απαραίτητοι σε επιχειρηματικές δραστηριότητες όπου υφίσταται πραγματική ανάγκη αλλαγής.\nΗ ώρα της εκπαίδευσης\n«Θεού θέλοντος και καιρού επιτρέποντας», κοινώς, αν το budget και ο χρόνος σας σάς το επιτρέπουν, μια εκπαίδευση, ένα σεμινάριο σε αρχηγικά θέματα θα σας βοηθήσει να καταλάβετε σε βάθος τι ακριβώς σημαίνει η θέση του Διευθυντή και πως μπορείτε να αξιοποιήσετε τις ικανότητες σας, με όρους και συνθήκες που εξυπηρετούν την δουλειά σας. Συνήθως τέτοιου είδους εκπαιδευτικά προγράμματα περιλαμβάνουν θεωρητικά επιχειρηματικά μαθήματα και διεισδύουν μέχρι την στρατηγική και τα ρίσκα που ενέχονται σε κάθε είδους επιχείρηση. Η ύπαρξη μιας καλά ανεπτυγμένης εμπορικής γνώσης και μιας άρτιας επιχειρηματικής εκπαίδευσης δεν θα σας προσφέρουν απλά αυτοπεποίθηση, αλλά θα τύχετε και αναγνώρισης και σεβασμού από τα υπόλοιπα στελέχη και τα μέλη της ομάδας σας.\nΤο αρχηγικό σας στιλ είναι το μέσο που επικοινωνείτε. Όσο πιο μεγάλη αυτογνωσία διαθέτετε τόσο πιο αποτελεσματικά θα εργάζεστε. Αυτό σημαίνει ότι πρέπει με ακρίβεια να γνωρίζετε:\nΤι σας αρέσει\nΠοιες είναι οι προτιμήσεις σας\nΠοιοι είναι οι στόχοι σας\nΠόσο παρακινείστε για να τους πετύχετε\nΑναρίθμητα τεστ και ερωτηματολόγια μπορούν να χρησιμοποιηθούν για να σας βοηθήσουν να ανακαλύψετε την προσωπικότητα και τις προτιμήσεις σας. Είναι ευρέως προσβάσιμα σε βιβλία, στο διαδίκτυο, σε γραφεία συμβούλων, αλλά και από άλλες πηγές. Οι έρευνες επίσης, μπορούν με τα αποτελέσματα και τα συμπεράσματά τους, να αποτελέσουν χρήσιμα εργαλεία. Μπορείτε να συνδυάσετε πληροφορίες από όλες αυτές τις πηγές για να αποκτήσετε ένα εξατομικευμένο σημείο αναφοράς και επιδόσεων.\nΟι ευκαιρίες για ανάληψη διευθυντικών καθηκόντων συνήθως προκύπτουν με απρόβλεπτους τρόπους και πολλές φορές όταν δεν το περιμένετε. Βέβαια, σε μικρά επαγγελματικά περιβάλλοντα τέτοιες ευκαιρίες μπορεί να προκύψουν συχνότερα. Όπως συμβαίνει στις περισσότερες περιπτώσεις το καλύτερο είναι να ξεκινήσετε με μια ανάλυση της κατάστασης. Αποφασίστε τι χρειάζεται και πως μπορείτε να το πετύχετε.\nΟρισμένες θέσεις ηγεσίας απαιτούν να θέσετε αντικειμενικούς στόχους για να ακολουθήσουν οι άλλοι. Σε τέτοιες περιπτώσεις ο προγραμματισμός, η συμβουλή και το team building είναι καθοριστικοί παράγοντες επιτυχίας. Συχνά οι διευθυντές πρέπει να λειτουργούν ως μεσάζοντες μεταξύ δύο ομάδων, αυτών που περιμένουν τα αποτελέσματα και αυτών που τα παραδίδουν. Προσπαθήστε να επιλέξετε ομάδες που έχουν καλή ισορροπία μεταξύ ικανών managers και ενεργητικά και πιστά μέλη ομάδας. Οι ομάδες χρειάζονται αδιάλειπτα, θετικά επίπεδα ενέργειας για να παραμένουν συμπαγείς.\nΕπίσης, σοφή επιλογή αποδεικνύεται το να διαλέγετε τα άτομα με βάση το ταλέντο και όχι την φιλία ή άλλους κοινωνικούς παράγοντες. Αν δοκιμάζετε νέα συστήματα ή προσεγγίσεις, φροντίστε να έχετε γύρω σας τους σωστούς ανθρώπους, να δημιουργήσετε ένα υποστηρικτικό πλαίσιο εργασίας και να καταγράψτε τη διαδικασία ώστε να μπορείτε αργότερα να αξιολογήσετε αυτό που έχετε κάνει.\nΈνα από τα πιο συνηθισμένα λάθη, σε επίπεδο ηγετικών καθηκόντων, γίνεται από αυτούς που αναλαμβάνουν ένα διευθυντικό ρόλο και προσπαθούν να αντιγράψουν την συμπεριφορά κάποιου διευθυντή που σέβονται, κυρίως γιατί έτσι έχουν ένα εύκολο πρότυπο. Αυτό όμως μπορεί να προκαλέσει λανθασμένες εντυπώσεις του πως είστε στην πραγματικότητα ή ακόμα χειρότερα μπορεί να γελοιοποιηθείτε στην προσπάθεια σας να μιμηθείτε ένα ξένο προς την προσωπικότητα σας στιλ. Αυτό που πρέπει να κάνετε είναι να κατανοήσετε τι είναι αυτό που σέβεστε στους άλλους και πως μπορείτε εσείς να το εφαρμόσετε. Αν δεν πετύχει μην φοβάστε να δοκιμάσετε μια νέα προσέγγιση.\nΣτην κατηγορία των συνηθισμένων λαθών ανήκει και το ότι ορισμένοι άνθρωποι ελπίζουν ότι έχουν έμφυτα ηγετικά προσόντα και δέχονται τέτοιες θέσεις χωρίς να έχουν την κατάλληλη εκπαίδευση ή την ανάλογη πνευματική κατάσταση. Η προσέγγιση «κολύμπα ή αλλιώς θα βουλιάξεις» πετυχαίνει μερικές φορές, αλλά σίγουρα όχι πάντα. Η καλλιέργεια των ηγετικών προσόντων και η αύξηση της αυτογνωσίας για τις ακριβείς ικανότητες σας είναι πιο πιθανό να συντελέσουν στην επιτυχία σας. Κάτι τέτοιο θα σας δώσει περισσότερες δυνατότητες να κάνετε λάθη χωρίς να πληγεί η αξιοπιστία σας.\nTopics: Analysts' Corner , IT Leadership


Published: Tuesday, 24 June 2014 17:42\nΟ πιτσιρίκος προχθές δίπλα μου στο αστικό είχε αγχωθεί. Του λέει η κοπέλα μαζί του (αδερφή, ξαδέρφη, θεία) «ρε συ, τι φοβάσαι, φοβούνται οι Παοκτσήδες»;\nΔεν έπιασε το κόλπο, συνέχισε να κάθεται σφιγμένος ο μικρός, στη διαδρομή για να του πάρουν αίμα για εξετάσεις. Έτσι πρόχειρα στο μυαλό μου θυμάμαι τρεις φορές που όχι μόνο φοβούνται οι Παοκτσήδες, αλλά κλασαμέντες κανονικά. Για μένα μιλάω, φυσικά, εσείς οι υπόλοιποι μπορεί να είστε ατρόμητοι αθηνών και να μη φοβάστε ποτέ. Δικαίωμα.\nΤόσες εκδρομές, τόση αστυνομία, τόσοι δικοί μας επικίνδυνοι, ντου, πέτρες, τρεξίματα, πούλμαν, επαρχία, Αθήνα, Πειραιάς, ηλεκτρικός, ό,τι θες, αλλά οι δύο φορές που πραγματικά μου έφυγε η ψυχή ήταν μετά από ματς στην Τούμπα. Και μια στην Ομόνοια, αλλά εκείνη ήταν για άλλο λόγο, ήταν ψυχολογικό το θέμα. Εντός έδρας, δηλαδή, ήταν τα χειρότερα.\nΚάπου στο τρίτο γκολ της γριάς, το 1991 (βλέπω τώρα στο αρχείο μου πως ήταν το ματς μετά τη ρεβάνς στο Βέλγιο με τη Μαλίν), άρχισαν τα «πάμε ρε να τους σπάσουμε το σύνδεσμο στην Παπάφη τις κωλόγριες» και τα σχετικά. Δεν αντεχόταν αυτό το 0-3, ρε κωλόγριες, ήρθαμε να γιορτάσουμε την πρόκριση στην Ευρώπη, τόσες χιλιάδες κόσμος, παίζουμε και καλύτερα από εσάς, τι θέλετε τώρα και μας βάζετε τρία γκολ από το πουθενά, με ποιο δικαίωμα, δηλαδή. Και, όπως είναι λογικό, το ανφέρ της γριάς προκάλεσε γενική αναστάτωση, μαζεύτηκε πριν τη λήξη στο πέταλο ένα μεγάλο μπούγιο και ξεκίνησαν για το σύνδεσμο της γριάς στην Παπάφη.\nΓια μας από την επαρχία, είτε απέναντι στην Αγιά-Βαρβάρα να ήταν η Παπάφη είτε στη Σίνδο, ένα και το αυτό. Ιδέα δεν είχαμε πού πήγαινε ο λαός. Αλλά γενικώς δε μας έπαιρνε να κάνουμε πολλά-πολλά μετά τα ματς όταν ερχόμασταν Τούμπα με οτοστόπ ή ΚΤΕΛ, 15-16 χρονών, έπρεπε να γυρίζουμε νωρίς να μη μας παίρνουν χαμπάρι οι δικοί μας πως δεν παίζαμε μπάσκετ όλη μέρα στο πάρκο ή Amigaστη σπίτι του Μ, όπως ήταν οι πιο συνηθισμένες δικαιολογίες που λείπαμε από το σπίτι τις Κυριακές. Καμιά ώρα περπάτημα θέλαμε μέχρι το ΚΤΕΛ, άλλες 2-3 ώρες ταξίδι, οπότε έπρεπε με τη λήξη να φεύγουμε αμέσως.\nΈτσι, αφήσαμε το μπουλούκι που είχε πάρει το δρόμο για το σύνδεσμο του Ηρακλέους και κόψαμε από Λαμπράκη για να φτάσουμε με τα πόδια στη Λαγκαδά –η μόνη διαδρομή που ξέραμε. Μισό λεπτό, τώρα που έχουμε και την τεχνολογία, να δω πόσα χιλιόμετρα κάναμε με τα πόδια τότε. Επιστρέφω. (τρία λεπτά αργότερα) Έξι χιλιόμετρα λέει. Δηλαδή όταν κάναμε πήγαινε-έλα, κάναμε 12 χιλιόμετρα συν τα χοροπηδητά στην Τούμπα. Θα μου πεις άλλα πνευμόνια, πιτσιρίκια ήμασταν. Πάμε παρακάτω.\nΤότε, για να μας διαλύσει η αστυνομία είχαν ένα κόλπο με τους ζητάδες. Έτρεχαν οι ζητάδες με 100 ανάμεσά μας με τις μηχανές, ίου-ίου, έφευγε ο κόσμος δεξιά-αριστερά, έτρεχαν οι άλλοι ζητάδες από αντίθετη κατεύθυνση, πάνω-κάτω, μετά από δέκα δρομολόγια μας έβγαζαν από το δρόμο. Προφανώς κάποιο επιχειρησιακό πρόβλημα θα έβγαλε το σχέδιο κάπου και το σταμάτησαν πλέον, ίσως που καβαλάνε τώρα τις μηχανές δυο-δυο, δεν ξέρω, αλλά τότε αυτό κάνανε. Με τον Ν, αν και δεν είχαμε καμία σχέση με τους επίδοξους καταστροφείς του συνδέσμου, τρέξαμε να μπούμε σε μια άχτιστη οικοδομή, καθώς ναι μεν οι ζητάδες μας έβγαζαν από το δρόμο, αλλά στην άκρη του δρόμου ήταν οι συνάδελφοί τους με τα μαγικά ραβδιά και είχαν αρχίσει τα ταχυδακτυλουργικά στους πιο κοντινούς.\nΜπαίνουμε στην οικοδομή, η οποία είναι σε ακτίνα 500 μέτρα από το γήπεδο σε απροσδιόριστη κατεύθυνση. Ψιλοκρυβόμαστε ψιλοαντρίκεια, δηλαδή ναι μεν δε μας βλέπουν, αλλά δεν πάμε και μέσα-μέσα, προσπαθούμε να καταλάβουμε αν έχει τελειώσει το πανηγύρι, να βγούμε και να φύγουμε για ΚΤΕΛ, εμείς οι φιλήσυχοι απλοί φίλαθλοι που τι σχέση να έχουμε με τους χουλιγκάνους. Και βλέπουμε εκεί μέσα από τα τούβλα να έρχονται προς εμάς τα πεζοπόρα τμήματα της αστυνομίας, κάνουμε λίγο πίσω, βρίσκει ο Ν μια τρύπα που μετά είδαμε πως ήταν το μέρος όπου θα έμπαινε το ασανσέρ, όταν θα τη χτίζανε. Σκοτάδι μαύρο. Καβατζωθήκαμε εκεί μέσα μέχρι να περάσει το κακό.\nΚι όπως είμαστε χωμένοι στην τρύπα, παρκάρει ένας ζητάς απ’ έξω τη μηχανή. Ακούμε τον ασύρματο, κάτι ασυναρτησίες, «έφυγαν από τα στενά, ανεβείτε στην εκκλησία, έχει κόσμο στη γέφυρα, υποχωρήστε προς Λαμπράκη» κάτι τέτοια, από το μυαλό μου τα βγάζω τώρα, αλλά σ’ αυτό το στιλ. Εμείς μούγκα. Θα φύγει, λέμε, πόσο θα κάτσει εδώ έξω. Και τότε ακούμε τα βήματα. Τακ, τακ, τακ, εμείς στο σκοτάδι, στην τρύπα, ούτε ανάσα, από την άλλη πλευρά του ντουβαριού τακ, τακ, τακ. Ερχόταν. Εμείς καθισμένοι κάτω. Ακόμα και σήμερα τον φαντάζομαι, δύο τακ-τακ ακόμα να έκανε και να μας έβλεπε έτσι χωμένους εκεί μέσα, καθισμένους κάτω στο τσιμέντο της οικοδομής, ανήμπορους, ηττημένους, στο πιάτο. Ιδρώναμε. Χεστήκαμε πάνω μας. Με τον Ν ένα ύψος είμαστε, στο 1,90 και οι δύο, αλλά θα τονε βλέπαμε σα γίγαντα έτσι που ήμασταν διπλωμένοι στο λαγούμι, ωχ, μάνα μου, μετά ακούστηκαν κι άλλα τακ, τακ, τακ, έβαλε μπρος τη μηχανή κι έφυγε. Εκπνεύσαμε. Κλασαμέντες.\nΓυρίσαμε στην πόλη το βράδυ, βρεθήκαμε με την παρέα, τι έγινε ρε, είχε σκηνικά μετά; Μπα, είπαμε εμείς, χαμπάρι δεν πήραμε, φύγαμε καρφί με τη λήξη να προλάβουμε το λεωφορείο.


Μετά τη μελαγχολία, οι επιστήμονες κατάφεραν να εντοπίσουν και την πηγή των Χριστουγέννων μέσα στον εγκέφαλό μας! Μια μικρή αλλά αποκαλυπτική έρευνα Δανών επιστημόνων ανακάλυψε πως οι εγκέφαλοι κάποιων από εμάς διαθέτουν 5 αλληλένδετα κέντρα τα οποία ενεργοποιούνται όταν σκεφτόμαστε ή βιώνουμε την εορταστική σεζόν! Αυτό το εύρημα ίσως και να εξηγεί για ποιο λόγο η εορταστική περίοδος έχει πάντα τη δική της ξεχωριστή ατμόσφαιρα, όποια ερμηνεία κι αν της δίνει καθένας από εμάς.\nΤα Χριστούγεννα (και) στον εγκέφαλο σημαίνουν χαρούμενες αναμνήσεις με οικογένεια και φίλους και η απόλαυση της βαθιάς σύνδεσης με τους άλλους. Οι 20 συμμετέχοντες συνδέθηκαν με μαγνητικούς απεικονιστές εγκεφάλου (fMRI), καθώς κοιτούσαν εικόνες κάποιες εκ των οποίων ήταν σχετικές με τα Χριστούγεννα. Και παρ’όλο που η έρευνα στόχευε στο να εξερευνήσει γιατί κάποιοι από εμάς λατρεύουμε τις γιορτές και κάποιοι άλλοι όχι, τα αποτελέσματα ήταν πολύ ενδιαφέροντα για κάθε έναν από εμάς! Και οι δύο ομάδες, βλέπεις, παρουσίασαν αυξημένη δραστηριότητα στον πρωτοταγή οπτικό φλοιό -το σημείο του εγκεφάλου που γίνεται η πρώτη επεξεργασία των οπτικών ερεθισμάτων. Εκτός από αυτό, το προφανές, σημείο ωστόσο, υπήρχαν και 5 ακόμα σημεία που ενεργοποιούνταν με κάθε χριστουγεννιάτικο ερέθισμα, μονάχα σε εκείνους που είχαν εκδηλώσει την αγάπη τους για τα Χριστούγεννα: o πρωτογενής σωματοαισθητικός φλοιός, η αριστερή κινητική και προκινητική περιοχή, ο δεξιός βρεγματικός λοβός και ο αμφίπλευρος σωματοαισθητικός φλοιός.\nΚαι ενώ κανείς δεν γνωρίζει ακόμα ακριβώς ποιες είναι οι λειτουργίες των περιοχών που ενεργοποιούνται στους λάτρεις των Χριστουγέννων, οι ερευνητές έχουν τις θεωρίες τους. Ο πρωτογενής σωματοαισθητικός φλοιός “παίζει ρόλο στην πνευματικότητα του καθενός, η προκινητική περιοχή ενεργοποιείται από αναμνήσεις συναισθημάτων ή ενεργειών που έχουν συμβεί στο παρελθόν ενώ ο αμφίπλευρος σωματοαισθητικός φλοιός αναλαμβάνει την επεξεργασία των συναισθημάτων όπως αποτυπώνονται στο πρόσωπο.\nΠαρά την αλήθεια που μοιάζουν να κρύβουν τα αποτελέσματα της έρευνας, αξίζει να θυμάται κανείς πως το δείγμα ήταν εκπληκτικά μικρό και τοπικό και ίσως να μην καταδεικνύει τι συμβαίνει στον εγκέφαλο των… χαρωπών χριστουγεννιάτικων ξωτικών εδώ στην Ελλάδα! Κάτι ωστόσο μας λέει πως και εδώ κάτι αντίστοιχο συμβαίνει.


Ματσάρα χωρίς νικητή (Δηλώσεις/Φώτος) | kerkida.net | Αθλητικά, Κύπρος, Ειδήσεις, Sports\nΜατσάρα χωρίς νικητή (Δηλώσεις/Φώτος)\nΙσόπαλη 2-2 τελείωσε η πολύ σημαντική αναμέτρηση ανάμεσα στον Οθέλλο Αθηένου και την Αγία Νάπα, που διεξήχθη το απόγευμα της Κυριακής (19/04) στο "Αντώνης Παπαδόπουλος", για την 5η αγωνιστική της Β΄ Φάσης του πρωταθλήματος. Δύο φορές προηγήθηκαν οι "πορτοκαλί" με Χάμπερ και Μάρτσεφ και ισάριθμες ισοφάρισαν οι "πράσινοι" με Τιάγκο και Γκριν.\nΑνοικτό το παιχνίδι από το ξεκίνημά του, αφού και οι δύο ομάδες ήθελαν τη νίκη. Μάλιστα, μόλις στο 9΄ η φιλοξενούμενη κατάφερε να ανοίξει το σκορ με δυνατό σουτ του Χάμπερ.\nΑκολούθως, ο Οθέλλος προσπάθησε για την ισοφάριση και στο 23΄ έχασε μεγάλη ευκαιρία, όταν το σουτ του Πουτζιουρή απομακρύνθηκε από το Φούσκο προ της γραμμής του τέρματος της Αγίας Νάπας.\nΣτο 26΄, ωστόσο, οι γηπεδούχοι ήταν πιο εύστοχοι και με πολύ ωραία εκτέλεση φάουλ του Τιάγκο έφεραν τον αγώνα στα ίσια.\nΗ ομάδα του Κοσμά προσπάθησε να πάρει και πάλι το προβάδισμα, ωστόσο ο Μγκούνι δεν κατάφερε από καλή θέση να στείλει την μπάλα στα δίχτυα στο 38΄, με αποτέλεσμα το πρώτο μέρος να τελειώσει ισόπαλο 1-1.\nΣτην επανάληψη, η εικόνα του αγώνα παρέμεινε ίδια, με την Αγία Νάπα να καταφέρνει και πάλι να πάρει... κεφάλι στο σκορ. Εκτέλεση φάουλ του Μάρτσεφ και 2-1 στο 56΄.\nΗ απάντηση της ομάδας του Σακκά... ήρθε στο 75΄, όταν ο Γκριν με ασύλληπτο σουτ ισοφάρισε σε 2-2, με τον Ολλανδό να διαμορφώνει και το τελικό σκορ, αφού τίποτα δεν έμελλε να αλλάξει στα εναπομείναντα λεπτά.\nΟΘΕΛΛΟΣ ΑΘΗΕΝΟΥ: Ρόιν, Γκριν, Ευθυμίου (67΄ Σάσι), Μενέντες, Βασιλείου, Χατζηγιαννακού, Βέρα, Ουλίσε, Πουτζιουρής, Γκριγκαλασβίλι (87΄ Παναγιώτου), Τιάγκο.\nΑΓΙΑ ΝΑΠΑ: Κίττος, Φίλγκεϊτ, Χάμπερ, Μάρτσεφ (88΄ Τζιωρτζής), Φούσκο, Παναγιότοφ, Αντωνίου, Μέσσιος, Μέρτακκας, Μγκούνι, Άντολεκ (71΄ Γεωργίου).\nΚίτρινες Κάρτες: Βασιλείου, Πουτζιουρής (4η) - Αντωνίου (4η), Μγκούνι, Μέσσιος (4η), Φούσκο.\n** Με το γκολ που σημείωσε ο Χάμπερ έφτασε τα 3 στο φετινό πρωτάθλημα.\n** Τέσσερις κίτρινες κάρτες συμπλήρωσε ο Αντωνίου και θα απουσιάσει από τον επόμενο αγώνα πρωταθλήματος της Αγίας Νάπας με αντίπαλο τη Νέα Σαλαμίνα, όπως και ο Μέσσιος για τον ίδιο λόγο.\n** Τέσσερις κίτρινες κάρτες συμπλήρωσε ο Πουτζιουρής και θα απουσιάσει από τον επόμενο αγώνα πρωταθλήματος του Οθέλλου με αντίπαλο τον Εθνικό Άχνας.\n** Με το γκολ που σημείωσε ο Τιάγκο έφτασε τα 5 στο φετινό πρωτάθλημα.\n** Με το γκολ που σημείωσε ο Μάρτσεφ έφτασε τα 3 στο φετινό πρωτάθλημα.\n** Πρώτο φετινό για το Σερτζίνιο Γκριν.\n** Διαιτητής της αναμέτρησης ο Χρίστος Νικολαΐδης, με βοηθούς τους Αθηνόδωρο Ιωάννου και Μιχάλη Τσεντή, ενώ τέταρτος ο Μάριος Νικολάου.\nΚΩΣΤΑΣ ΣΑΚΚΑΣ: «Για μας υπήρχε ένα μόνο αποτέλεσμα. Η πίεση ήταν μεγάλη που ίσως να φάνηκε σε κάποια σημεία του αγώνα. Παίξαμε αρκετά καλά και θα μπορούσαμε να πετυχαίναμε ακόμα ένα γκολ και να παίρναμε τη νίκη. Έγινε ένα πολύ καλό παιχνίδι ανάμεσα στις δύο ομάδες. Δεν τα καταφέραμε να κερδίσουμε, όμως δεν τα βάζουμε κάτω. Ο Οθέλλος έβγαλε μια πολύ καλή εικόνα στο πρωτάθλημα και μας αδικεί η θέση μας στη βαθμολογία. Είμαστε τελευταίοι, οι πιο πάνω από εμάς θα νιώθουν σίγουροι, όμως θα παλέψουμε μέχρι το τέλος».\nΓΙΩΡΓΟΣ ΚΟΣΜΑ: «Ήρθαμε να παίξουμε με μια ομάδα που καίγεται για βαθμούς. Παρά τις απουσίες που είχαμε ανταποκριθήκαμε 100% και πήραμε ένα θετικό αποτέλεσμα. Ήταν ένα πολύ καλό παιχνίδι στο οποίο κυριάρχησε η δύναμη και το πάθος. Ήταν δίκαιο το αποτέλεσμα. Σκοράραμε νωρίς στο παιχνίδι, όμως από ένα στημένο ισοφαριστήκαμε. Στο δεύτερο ημίχρονο προσέξαμε περισσότερο τα νώτα μας. Παίξαμε στην κόντρα και θέλαμε ένα δεύτερο γκολ και το πετύχαμε. Μπορούσαμε και για τρίτο γκολ, όμως ήρθε και πάλι η ισοφάριση από ένα όμορφο γκολ του αντιπάλου. Όπως είπα, το 2-2 είναι δίκαιο αποτέλεσμα. Είμαστε ευχαριστημένοι. Δεν τελείωσε τίποτα. Πιστεύω ότι έχουμε τις δυνατότητες και την ομάδα για να υλοποιήσουμε το στόχο μας».


Άνετο στούντιο στην έρημο High\nΠλήρως επιπλωμένο στούντιο στον επάνω όροφο στη χώρα με θέα την όμορφη υψηλή έρημο και βουνοκορφές του κεντρικού Όρεγκον προς τα δυτικά. 15 λεπτά για να Bend, 6 λεπτά για να Tumalo, και 15 λεπτά για να Redmond. Queen bed studio με πλήρη κουζίνα, φούρνο, ψυγείο, μπάνιο με ντους, πλυντήριο/στεγνωτήριο στη μονάδα. Σεντόνια, πετσέτες, πιάτα, κατσαρόλες και τηγάνια, καφετιέρα. Θέρμανση, κλιματιστικό, WiFi και έξυπνη τηλεόραση. Δεν υπάρχει τηλεόραση δικτύου, αλλά το Netflix και το Prime Video είναι διαθέσιμα. Χώρος στάθμευσης εκτός δρόμου, ιδιοκτησία για μη καπνιστές.\nΜεξικάνικο δωμάτιο κοντά στο Old Mill, Breweries & RiverTrail\nΤο σπίτι μου είναι σαν ένα παλιό σχολείο B & B, αλλά σημαίνει Bed & Beer. : - ) Το μεξικάνικο δωμάτιο είναι ηλιόλουστο και πολύχρωμο, με ένα άνετο queen bed, τραπέζι και καρέκλα, κουρτίνες συσκότισης, μαλακά μπουρνούζια και μαξιλάρι επιλογές. Είναι ένα από τα δύο δωμάτια που μοιράζονται το μπάνιο επάνω. Μένω στον κάτω όροφο και εργάζομαι από το σπίτι ως μεσίτης, οπότε θα χαρώ να σας ξεναγήσω αν σκέφτεστε να μετακομίσετε στο Bend. Περπατήστε στο μονοπάτι του ποταμού, 4 λεπτά με το αυτοκίνητο σε ζυθοποιεία και φορτηγά τροφίμων στην περιοχή Old Mill, 8 λεπτά με το αυτοκίνητο στο κέντρο της πόλης.\nΈντζκλιφ Μάνορ - Δωμάτιο 3. Μοντέρνο κρεβάτι με διπλό κρεβάτι\n1bdrm Ιδιωτική σουίτα επισκεπτών 20 λεπτά για να λυγίσει ή Mt.B\n2ος όροφος King , Ελαφρύ πρωινό, N.E. Bend\nΙταλικό δωμάτιο κοντά στο Old Mill, Breweries & RiverTrail


"Reduxin" και "Orsoten": η διαφορά μεταξύ μέσων και τι είναι καλύτερο\nΤο υπερβολικό βάρος είναι ένα πρόβλημα για πολλούς ανθρώπους. Εκτός από τα αισθητικά προβλήματα, μπορεί να οδηγήσει σε διάφορες ασθένειες. Για να ξεφορτωθεί το υπερβολικό βάρος, υπάρχει ένας μεγάλος αριθμός φαρμάκων και βιοδραστικών πρόσθετων τροφίμων. Όταν επιλέγετε αυτό, οι ασθενείς μπερδεύονται. Δημοφιλή φάρμακα για την απώλεια βάρους είναι το Reduxin και το Orsoten. Για να καθορίσετε την επιλογή του φαρμάκου, θα πρέπει να τα μελετήσετε λεπτομερέστερα.\nΗ δραστική ουσία είναι η σιβουτραμίνη και η μικροκρυσταλλική κυτταρίνη . Είναι ένα συνδυασμένο φάρμακο, η δράση του οποίου εκτελείται από τις δραστικές ουσίες που συνθέτουν τη σύνθεση. Διατίθεται σε μορφή κάψουλας. Όταν χρησιμοποιείται, η sibutramine απορροφάται στο γαστρεντερικό σωλήνα όχι λιγότερο από 77%. Εκκρίνεται κυρίως από τα νεφρά.\nΚαταστέλλει την πείνα. Εξαιτίας αυτού, η ποσότητα των τροφίμων που καταναλώνονται γίνεται μικρότερη. Από τη μία πλευρά, αυτό οδηγεί σε γρήγορη απώλεια βάρους, αλλά από την άλλη πλευρά, λιγότερα θρεπτικά συστατικά εισέρχονται στο σώμα, τα οποία είναι απαραίτητα για την κανονική λειτουργία των συστημάτων.\nΗ παχυσαρκία με δείκτη μάζας σώματος 30 kg / m2 και περισσότερο.\nΗ παχυσαρκία με δείκτη μάζας σώματος 27 kg / m2, ενώ έχει διαβήτη τύπου 2.\nΑλκοολικός ή ναρκωτικός εθισμός.\nΠαιδιά κάτω των 18 ετών και άνω των 65 ετών.\nΗ λήψη πραγματοποιείται 1 φορά την ημέρα . Η δοσολογία συνταγογραφείται ξεχωριστά για κάθε ασθενή. Η λήψη αρχίζει με 10 mg / ημέρα . Με μια κακή αντίδραση του σώματος μπορεί να μειωθεί στα 5 mg / ημέρα.\nΟι κάψουλες συνιστώνται να λαμβάνονται το πρωί με νερό. Μπορείτε να καταναλώσετε ανεξάρτητα από το γεύμα.\nΕάν κατά τη διάρκεια του μήνα το βάρος μειωθεί κατά λιγότερο από 2 κιλά, η δόση ρυθμίζεται στα 15 mg / ημέρα. Η θεραπεία δεν συνιστάται να συνεχιστεί για περισσότερο από 3 μήνες σε ασθενείς που δεν έχουν καμία επίδραση στη θεραπεία. Επίσης, η θεραπεία θα πρέπει να διακόπτεται σε άτομα των οποίων το βάρος μειώθηκε με τη χρήση του φαρμάκου και στη συνέχεια αυξήθηκε κατά περισσότερο από 3 kg. Ακόμη και με καλή ανταπόκριση στη θεραπεία δεν πρέπει να υπερβαίνει το ένα έτος.\nΗ θεραπεία πρέπει να συνδυάζεται με τη διατροφή και την άσκηση υπό την επίβλεψη του γιατρού.\nΕίναι ένας αναστολέας λιπάσης . Το δραστικό συστατικό είναι η ορλιστάτη . Διατίθεται σε μορφή κάψουλας. Μια κάψουλα περιέχει 120 mg της δραστικής ουσίας.\nΚατά τη λήψη του φαρμάκου, η διάσπαση των λιπών διαταράσσεται και η απορρόφηση από το γαστρεντερικό σωλήνα μειώνεται. Με τακτική χρήση μειώνει σταδιακά το βάρος σε παχύσαρκους ασθενείς. Πρακτικά δεν απορροφάται στο γαστρεντερικό σωλήνα και λόγω του γεγονότος δεν έχει απορροφητική δράση. Το φάρμακο δεν διασπά τα λίπη με τη μορφή τριγλυκεριδίων. Αυτό μειώνει την ποσότητα των θερμίδων που απορροφώνται στο σώμα, καθώς οι περισσότεροι εξαλείφονται.\nΗ ουσία δεν εξαπλώνεται μέσω του κυκλοφορικού συστήματος και δρα άμεσα στον πεπτικό σωλήνα . Λόγω πιθανών ανεπιθύμητων ενεργειών δεν θα πρέπει να λαμβάνεται χωρίς τη συμβουλή ενός γιατρού.\nΗ κύρια ένδειξη χρήσης είναι η παχυσαρκία.\nΟι αντενδείξεις είναι η παρουσία χρόνιας δυσαπορρόφησης και αλλεργικής αντίδρασης σε ουσίες που αποτελούν μέρος του φαρμάκου. Επίσης δεν συνιστάται για χρήση κατά τη διάρκεια της εγκυμοσύνης και της γαλουχίας.\nΠάρτε μία κάψουλα 3 φορές την ημέρα (αλλά όχι περισσότερο), με φαγητό, αλλά και μέσα σε μια ώρα μετά τα γεύματα. Όταν το φαγητό με μια μικρή ποσότητα λίπους πρόσληψη του φαρμάκου επιτρέπεται να παραλείψετε.\nΠαρά το γεγονός ότι τα φάρμακα είναι ανάλογα και έχουν σχεδιαστεί για την απώλεια βάρους, είναι εντελώς διαφορετικά και έχουν διαφορετικές επιδράσεις στο σώμα .\nΚοινά χαρακτηριστικά είναι ότι και τα δύο φάρμακα στοχεύουν σε μακροχρόνια θεραπεία. Δεν είναι κατάλληλα για γρήγορη απώλεια βάρους. Με σωστή λήψη, το βάρος του ασθενούς μειώνεται.\nΚαι τα δύο φάρμακα διατίθενται επίσης σε μορφή κάψουλας. Για να τα αγοράσετε δεν χρειάζονται ιατρική συνταγή.\nΤο Orsoten είναι ένα φάρμακο απώλειας βάρους και το Reduxin είναι μόνο ένα βιολογικό συμπλήρωμα. Το Reduxin χρησιμοποιείται ως συμπλήρωμα, ενώ το Orsoten έχει θεραπευτική επίδραση στη γαστρεντερική οδό.\nΣε περίπτωση σακχαρώδους διαβήτη, δεν συνιστάται η χρήση μέσων για την απώλεια βάρους, καθώς με την αύξηση του επιπέδου σακχάρου αυτό μπορεί να επιδεινώσει την κατάσταση.\nΟι τιμές των φαρμάκων ποικίλλουν ανάλογα με τον κατασκευαστή, τη συσκευασία και τον αριθμό των καψουλών. Η μέση τιμή του Orsoten για 21 καψάκια είναι περίπου 1000 ρούβλια . Η τιμή του Reduxin για 30 καψάκια είναι περίπου 1500-2000 ρούβλια .\nΗ επιλογή πρέπει να γίνεται από τον θεράποντα ιατρό, με βάση τις ασθένειες του ασθενούς και τα χαρακτηριστικά του σώματος. Το Reduxin μπορεί να καταστείλει την αίσθηση της πείνας ενεργώντας στον εγκέφαλο. Ωστόσο, μπορεί να προκαλέσει άγχος ή διακυμάνσεις της διάθεσης.\nΠολλοί ειδικοί πιστεύουν ότι το Orsoten λειτουργεί καλύτερα με απώλεια βάρους. Μειώνει σταδιακά το βάρος, το οποίο σας επιτρέπει να απαλλάξετε τον ασθενή από χαλαρή επιδερμίδα. Δεν υπάρχει επίσης εθιστικό ναρκωτικό και για πολλές κατηγορίες πολιτών είναι ασφαλές.\nΔεν μπορεί να ειπωθεί ότι αυτά τα παρασκευάσματα είναι πανομοιότυπα, επειδή είναι κατασκευασμένα από διαφορετικά συστατικά . Είναι βολικό για πολλούς ασθενείς να παραληφθεί η λήψη της Orsoten. Ωστόσο, θα πρέπει να παρακολουθείτε προσεκτικά τη δόση, καθώς η περίσσεια μπορεί να επηρεάσει δυσμενώς την υγεία.\nΠολλοί άνθρωποι, συμπεριλαμβανομένων των γιατρών, συμβουλεύουν μερικές φορές να συνδυάσουν αυτά τα δύο φάρμακα. Ωστόσο, αυτό δεν μπορεί να γίνει. Στις ευρωπαϊκές χώρες, όλα τα φάρμακα με βάση τη σιμπουτραμίνη έχουν απαγορευτεί εδώ και καιρό λόγω της ανασφάλειας τους. Ως εκ τούτου, κατά την επιλογή ενός φαρμάκου για την απώλεια βάρους θα πρέπει να προτιμάτε το Orsoten.\nΈτσι, το Orsoten είναι ασφαλέστερο από το Reduxin. Ωστόσο, η λήψη οποιωνδήποτε φαρμάκων πραγματοποιείται υπό την επίβλεψη ενός γιατρού. Ως εκ τούτου, πρέπει να επικοινωνήσετε με έναν ειδικό που μπορεί να πραγματοποιήσει την επιλογή του φαρμάκου για έναν συγκεκριμένο ασθενή, με βάση την ασθένειά του.


18 Μοντέρνα βάζα για το σπίτι σου! | exypnes-idees.gr\nΑρχική Διακόσμηση 18 Μοντέρνα βάζα για το σπίτι σου!\n18 Μοντέρνα βάζα για το σπίτι σου!\nΣτο σπίτι μας θέλουμε πάντα να έχουμε ότι καλύτερο ποιοτικά και σχεδιαστικά, το οποίο θα αναδείξει την αισθητική μας αλλά και τον χώρο. Θα σου δείξω μερικά από τα πιο εντυπωσιακά μοντέρνα βάζα για το σπίτι σου, που μπορείς να τα εντάξεις εύκολα σε κάθε δωμάτιο.\nΑπό ασημένια και χρυσά βάζα που θεωρούνται σικάτα και όμορφα, μέχρι τα κεραμικά τα οποία διακρίνονται για τον πρωτότυπο σχεδιασμό τους. Ακόμα, θα δούμε μερικά πανέμορφα βάζα δαπέδου που θα σε εντυπωσιάσουν.\n18 Πανέμορφα μοντέρνα βάζα για το σπίτι!\nΒάζα ασημένια ή χρυσά\nΈνα χρυσό ή ασημί βάζο, ταιριάζει ιδανικά στις τραπεζαρίες ή τον μπουφέ κάθε σπιτιού, αφού προσθέτει αίγλη και λάμψη στο δωμάτιο. Διάλεξε το σχέδιο που σου αρέσει και απόκτησε ένα διαχρονικό κομμάτι για το σαλόνι σου.\nΜπορείς να δεις ακόμα 9 Φανταστικές ιδέες για DIY φαναράκια από γυάλινα βάζα!\nΚεραμικά βάζα για το σπίτι\nΤα κεραμικά βάζα είναι τέλεια για εσένα που ψάχνεις ένα μοντέρνο διακοσμητικό που μπορείς εύκολα να το εντάξεις σε κάθε δωμάτιο. Είτε προσθέσεις λουλούδια, είτε το αφήσεις να σταθεί μόνο του. να είσαι σίγουρη πως το αποτέλεσμα θα είναι μοναδικό και φινετσάτο.\nΈνα βάζο δαπέδου, μπορεί να αλλάξει την όλη αισθητική ενός δωματίου, μεταμορφώνοντας τον χώρο με εντυπωσιακό τρόπο. Για το σαλόνι σου, μπορείς να επιλέξεις πολλά βάζα με ίδιο σχήμα, αλλά διαφορετικό μέγεθος, έτσι θα έχεις μια μοντέρνα γωνία που θα τραβάει όλα τα βλέμματα επάνω της.Για το δωμάτιο σου, πρόσθεσε ένα μεσαίου μεγέθους βάζο δαπέδου και θα δεις πόσο εύκολα ανανεωθεί όλος ο χώρος.\nΜπορείς να δεις εδώ 9 Πρωτότυπες ιδέες για διακόσμηση με βάζα δαπέδου!\nΤα μοντέρνα βάζα μπορούν να προσθέσουν ζωντάνια σε ένα δωμάτιο και αναλόγως το στυλ και τη διακόσμηση που έχεις επιλέξεις, να δέσουν αρμονικά με όλο τον χώρο αναδεικνύοντας τον. Επίλεξε αυτά που αγαπάς και σίγουρα θα σε δικαιώσουν με την γοητεία που θα προσθέσουν στο σπίτι σου.\nexypnes-idees - 22/03/2018 0\nΤην άνοιξη την λατρεύω για πολλούς λόγους. Η θερμοκρασία είναι ιδανική, ο ήλιος λαμπερός και φυσικά επιτέλους βγαίνουμε από το σπίτι και καθόμαστε να...\nΠως να επιλέξεις τα σωστά διακοσμητικά για το σπίτι σου!\n15 Απίθανες κατασκευές με παλιά παπούτσια!\n6 Μοναδικές ιδέες για προσκέφαλο κρεβατιού στο υπνοδωμάτιο!\n3 Τρόποι καθαρισμού για πάγκους από γρανίτη!


Πρόγραμμα εορτασμού της εθνικής αντίστασης κατά του ναζισμού και του φασισμού – ΤΡΙΚΚΗPress – Τα νέα των Τρικάλων\nΠρόγραμμα εορτασμού της εθνικής αντίστασης κατά του ναζισμού και του φασισμού Reviewed by Momizat on Μάιος 05 . Η 9η Μαΐου, ημέρα λήξης του Δευτέρου Παγκοσμίου Πολέμου, καθιερώθηκε ως ημέρα πανελλαδικού εορτασμού της Εθνικής Αντίστασης 1941-1944 κατά του ναζισμού και του Η 9η Μαΐου, ημέρα λήξης του Δευτέρου Παγκοσμίου Πολέμου, καθιερώθηκε ως ημέρα πανελλαδικού εορτασμού της Εθνικής Αντίστασης 1941-1944 κατά του ναζισμού και του Rating: 0\nΠρόγραμμα εορτασμού της εθνικής αντίστασης κατά του ναζισμού και του φασισμού\nΟ φετινός εορτασμός θα γίνει τη Δευτέρα 9 Μαΐου 2016.\nΏρα 10:30 – Δοξολογία στον Μητροπολιτικό Ναό Αγίου Νικολάου, χοροστατούντος του Σεβασμιωτάτου Μητροπολίτη Τρίκκης και Σταγών κ.Χρυσοστόμου. Η προσέλευση στη δοξολογία θα γίνει μέχρι ώρα 10:25.\nΏρα 11:00 – Επιμνημόσυνη δέηση και εκφώνηση ομιλίας από τον φιλόλογο κ. Δημήτριο Παπαβασιλείου, με τίτλο « Η Εθνική Αντίσταση στην περιοχή των Τρικάλων». Κατάθεση στεφάνων εκπροσώπων όλων των οργανώσεων, οι οποίες έλαβαν ενεργά μέρος στον αγώνα και την αντίσταση κατά των δυνάμεων κατοχής, στον Ανδριάντα του Στρατηγού Σαράφη στην Κεντρική Πλατεία.


ΙΕ΄(15η) Νοεμβρίου :: Περιπατητής\nΑρχική Σελίδα>ΙΕ΄(15η) Νοεμβρίου\nΤη δεκάτη πέμπτη του αυτού μηνός μνήμη των αγίων μαρτύρων και ομολογητών Γουρία, Σαμωνά και Αβιβού.\nΟι άγιοι μάρτυρες Γουρίας και Σαμωνάς ήταν ιερείς στην περιοχή της Εδέσσης της Οσροηνής (σημ. Ούρφα), όταν ο αυτοκράτορας Διοκλητιανός εξαπέλυσε τον μεγάλο διωγμό κατά των χριστιανών (303).\nΚατηγορούμενοι ως χριστιανοί, εμφανίστηκαν μπροστά στον Διοικητή, ο οποίος προσπάθησε να τους κάνει να αποστατήσουν. Εκείνοι αρνήθηκαν λέγοντας: «Δεν θα προδώσουμε τον ένα Θεό, τον ουράνιο, δεν θα τον ανταλλάξουμε με μια χειροποίητη εικόνα. Λατρεύουμε Χριστό τον Θεό που από καλοσύνη μας έσωσε από την πλάνη, είναι το φως μας, ο ιατρός μας και η ζωή μας».\nΟ Διοικητής οργισμένος τους απείλησε με φρικτά βασανιστήρια, των οποίων όμως οι απειλές δεν πτόησαν καθόλου τους ομολογητές της πίστεως.\nΑφού πρώτα τους φυλάκισαν, μετά από πέντε μέρες τους έβγαλαν και τους κρέμασαν από το ένα χέρι για πέντε ώρες. Καθώς αυτοί υπέμεναν σιωπηλοί το μαρτύριο, τους έριξαν σε ένα υπόγειο, ονομαζόμενο «σκοτεινό λάκκο», όπου υπέμειναν για τρισήμιση μήνες σε απόλυτο σκοτάδι, δίχως να πιουν ή να φάνε σχεδόν τίποτα.\nΚατόπιν τους έβγαλαν και τους κρέμασαν ανάποδα. Απαγγέλθηκε τέλος η ποινή του θανάτου για τις 15 Νοεμβρίου. Πριν τους αποκεφαλίσει ο δήμιος είπε: «Προσευχηθείτε για μένα, σας ικετεύω, γιατί κάνω το κακό ενώπιον του Θεού». Ο Σαμωνάς και ο Γουρίας γονάτισαν προς την Ανατολή και απευθύνθηκαν στον Θεό λέγοντας: «Θεέ Πατέρα του Κυρίου μας Ιησού Χριστού, δέξου το πνεύμα μας και φύλαξε τα σώματά μας για την ανάσταση». Προσέφεραν τον αυχένα τους στον δήμιο και αποκεφαλίστηκαν ο ένας μετά τον άλλο.\nΟ άγιος Άβιβος ήταν διάκονος την εποχή που ο Λικίνιος, εξαπέλυσε νέο διωγμό κατά των χριστιανών (309). Διέτρεχε παρανόμως τα χωριά της Εδέσσης για να συνάζει τους πιστούς στις εκκλησίες, να τους διαβάζει τις Γραφές και να τους ενδυναμώνει.\nΌταν το έμαθε ο διοικητής της περιοχής Λσανίας, εξοργίστηκε και διέταξε να συλληφθεί. Καθώς δεν τον έβρισκαν, συνέλαβαν την οικογένειά του και τους συγχωριανούς του. μαθαίνοντας το νέο ο Άβιβος παραδόθηκε αμέσως στον διοικητή της περιοχής. Εκείνος αρχικά προσπάθησε να τον μεταπείσει να αρνηθεί την πίστη του στον Χριστό, βλέποντας όμως το αμετάθετος της πίστεως, διέταξε να τον κρεμάσουν και να του τραβούν τα μέλη μέχρι εξαρθρώσεως, ενώ την ίδια στιγμή του ξέσχιζαν τις σάρκες με σιδερένιες χτένες. Στην απειλή νέων φρικτών βασανιστηρίων, ο άγιος απάντησε: «Τα μαρτύρια ταύτα χαλυβδώνουν ακόμη περισσότερο τη θέλησή μου, όπως φέρει καρπούς το δένδρο που το ποτίζουν». Ο Διοικητής τον ρώτησε: «Η θρησκεία σου σε διδάσκει να μισείς το ίδιο σου το σώμα και να αρέσκεσαι στον πόνο;» «Δεν μισούμε το σώμα μας», απάντησε ο Άβιβος «αλλά αγαλλιάζουμε θεωρώντας αόρατες πραγματικότητες βεβαιωμένες από την επαγγελία, ότι για εκείνους που αγαπούν τον Χριστό ουκ άξια τα παθήματα του νυν καιρού προς την μέλλουσαν δόξαν (Ρωμ. 8,18)».\nΟ Διοικητής τότε διέταξε να καύσουν τον άγιο σε δυνατή φωτιά. Τον οδήγησαν στην πυρά, σύροντάς τον από ένα λουρί που είχαν στερεώσει στο στόμα του. η μητέρα του ντυμένη στα λευκά, όπως και σε μέρα εορτής βάδιζε δίπλα του. Ο Άβιβος προσευχήθηκε προς την Ανατολή, έπειτα ευλόγησε το πλήθος και ρίφθηκε στην πυρά. Όταν άρχισαν να τρίζουν τα ξύλα στη φωτιά, άνοιξε το στόμα του και παρέδωσε γρήγορα το πνεύμα του. Οι χριστιανοί τράβηξαν γρήγορα το τίμιο λείψανό του από την φωτιά, το άλειψαν με λάδι και αρώματα και το ενταφίασαν στον ίδιο τάφο, όπου είχαν εναποθέσει τον Γουρία και τον Σαμωνά.\nΜνήμη του αγίου πατρός ημών Κυντιανού επισκόπου Σελευκείας.\nΟι άγιοι μάρτυρες Ελπίδιος, Μάρκελλος και Ευστόχιος, πυρί τελειούνται.\nΟ άγιος μάρτυς Δημήτριος, ξίφει τελειούται.\nΤη αυτή ημέρα, μνήμη του οσίου Φιλίππου, ηγουμένου της μονής Ραμπάγκ (Βολογκντά) 1457.\nΜνήμη του οσίου Γερμανού του εν Αλάσκα.\nΜνήμη του οσίου πατρός ημών Παϊσίου Βελιτσκόφσκυ.\nΤαις των σων αγίων Χριστέ ο Θεός, ελέησον και σώσον


Η Samsung παράγει τα καλύτερα OLED panels στη βιομηχανία smartphone. Η Samsung Display International (SDI) προμήθευσε τα OLED panels στην Apple για το iPhone X και ήταν επίσης υπεύθυνη για τα φετινά iPhone XS και XS Max. Δυστυχώς, το κόστος των OLED panels πήρε ένα μεγάλο μέρος του κόστους κατασκευής των κινητών με αποτέλεσμα να εκτοξευτεί η τιμή τους. Αυτό ώθησε την Samsung να προσφέρει μια οικονομική επιλογή για τα iPhone 2019.\nΗ προσιτή επιλογή που η Samsung διαφημίζει για το επόμενο iPhone XS Max δεν σημαίνει ότι είναι χαμηλής ποιότητας. Στην πραγματικότητα, το panel, γνωστό ως Y-Octa panels, χρησιμοποιήθηκε στα Galaxy Note 9, S9 και S9+ και χρησιμοποιεί την τεχνολογία touch-in-cell. Η τεχνολογία αυτή επιτρέπει λεπτότερα, ελαφρύτερα, πολύ φθηνότερα panel. Η διάθεση στην Apple θα επιτρέψει στην τελευταία να ρίξει την τιμή των iPhone τον επόμενο χρόνο.\nΗ πηγή που μετέφερε την είδηση, αποκάλυψε ότι τα Y-Octa panels προσφέρθηκαν από τη Samsung για την παραγωγή των iPhone του 2018, αλλά δεν έγιναν αποδεκτά από την Apple λόγω απόδοσης. Η απόδοση μπορεί να έχει αυξηθεί από πέρυσι εξ ου και η απόφαση να τα χρησιμοποιήσει στα iPhone 2019.\nNext post Xiaomi Redmi 7: τρεις εκδόσεις της συσκευής έλαβαν πιστοποίηση!\nPrevious post Microsoft: κατέθεσε και άλλη πατέντα, ετοιμάζει foldable συσκευή!


Η φωτιά - Μυθολόγιο\n“Ήρθα σε επαγωγή!” Φώναξε ο κατάκοπος νέος που καθόταν μπροστά από τα ερείπια.\nΈπιασε ένα μαχαίρι και έσκισε τις μαύρες σημαίες της θλίψης του με μανία. Διάλεξε ένα κομμάτι τους και πλησίασε τον θρόνο που καθόταν ο βασιλιάς του νου του. Τον κοίταξε με οργή και με μία απότομη κίνηση τον φίμωσε δένοντας το μαύρο ύφασμα σφιχτά. Εκείνος δεν αντέδρασε καθόλου. Έριξε το βλέμμα του και τα μαλλιά του έπεσαν μπροστά καλύπτοντας το πρόσωπο του. Τα χέρια και τα πόδια του ελεύθερα μα απίστευτα μουδιασμένα.\n“Τα αποκάλυψα όλα εκτός από εσένα τελικά.”Του είπε και ακούμπησε το χέρι του στον σβέρκο του σαν το φίδι που εστίαζε στο θήραμα του. “Εσένα. Τον μεγαλύτερο ψεύτη από όλους.” Με δύναμη άρπαξε τον λαιμό του από πίσω ανασηκώνοντας τον από τον θρόνο και τον πέταξε στο χώμα. Ο βασιλιάς δεν είχε καμία αντίδραση. Τα μάτια του υγρά αλλά ούτε να δακρύσει δεν μπορούσε. Ο νέος με το μπλε παλτό έκανε ένα άλμα και βρέθηκε να πατάει το ένα πόδι του πάνω στο στήθος της αδρανής φιγούρας που κάποτε δέσποζε ως κάτι το άπιαστο. “Εσύ φταις για όλα. Εσύ και τα ιδανικά σου. Εσύ με τις ανόητες ιδέες σου για το ιδανικό και για το όμοιο. Κοίτα πίσω σου.” Ο βασιλιάς έκανε να κινήσει το κεφάλι του αλλά εμφανώς τραυματισμένος απλά παραδόθηκε. Πίσω του, τα ερείπια φλεγόντουσαν ακατάπαυστα και ο καπνός τους έκανε τον νυχτερινό ουρανό να κρύψει τα αστέρια του.\n“Γιατί μας φώναξες;” Ακούστηκε μια σπασμένη βαθιά φωνή να ρωτάει τον νέο. Από τον καπνό και το σκοτάδι εμφανίστηκε ο γέρος και οι δαίμονες του. Τρικλίζοντας σε κάθε τους κίνηση πλησίασαν διστακτικά. “Σας φώναξα γιατί ήρθε η ώρα που τόσο περιμένατε.” Έπιασε τον βασιλιά από τον γιακά και τον σήκωσε τόσο όσο να σταθεί γονατιστός. “Αυτό δεν θέλατε; Για αυτό δεν παλεύετε τόσο καιρό;” Οι σκιερές φιγούρες έκαναν ένα βήμα μπροστά και μετά άρχισαν να γελάνε χλευαστικά.”Έπεσες! Έπεσες! Και έτσι όπως είσαι, έπεσες σαν σακί με πατάτες!” Το γέλιο τους έκανε τον νέο να ανατριχιάσει αλλά δεν σταμάτησε. Έβγαλε το πανωφόρι απο τον ηττημένο αντίπαλο του και πλησίασε τις φλόγες. Άπλωσε το χέρι του και το άφησε τόσο όσο να αρπάξει. Μετά το πέταξε στον βασιλιά κάνοντας τον να σηκώσει το βλέμμα του και να φανεί το πρόσωπο του.\nΟ γέρος κοίταξε τον βασιλιά και μετά τον νέο και σάστισε. “Τι είναι αυτό; Τι πας να κάνεις;” Εκείνος κλώτσησε την πλάτη του βασιλιά με τέτοια δύναμη που πετάχτηκε πάνω στον γέρο και τους δαίμονες. Εκείνοι άρπαξαν φωτιά σχεδόν αμέσως. Τα ουρλιαχτά τους διαπέρασαν το βουβό της νύχτας σαν λεπίδα που διψούσε για σάρκα και απότομα έσβησαν.\nΟ νέος κοίταξε τα καπνισμένα κουφάρια, Έτριψε νευρικά το κεφάλι του και κάθισε στον θρόνο. “Τι περίμενες ότι θα συνέβαινε; Έπρεπε να το είχες καταλάβει.” Είπε δακρυσμένος.\nΚαι τότε ο κόσμος πήρε φωτιά.


ΟΝΟϊάματα - SuperGreeks\nB2B Ελληνικά προϊόντα Οnline shops\nΧειροποίητα καλλυντικά με γάλα γαϊδούρας\nΣτην καταπράσινη Έδεσσα εκτρέφουμε τα γαϊδουράκια μας και παίρνουμε το γάλα τους, που είναι γνωστό για τις ευεργετικές του ιδιότητες. Σε μια νέα προσπάθεια χρησιμοποιούμε το γάλα σαν ένα από τα βασικά συστατικά για να φτιάξουμε σαπούνια και κρέμες. Έτσι, με πολύ μεράκι δημιουργήσαμε τα ΟΝΟϊάματα. Τα ΟΝΟϊάματα είναι χειροποίητα καλλυντικά με γάλα γαϊδούρας, που παρασκευάζονται στο πιστοποιημένο εργαστήριό μας.\nΣύμφωνα με έρευνες, το γάλα γαϊδούρας έχει αναγεννητικά συστατικά και προλαμβάνει ορισμένες ασθένειες του δέρματος. Ακόμα, περιέχει απαραίτητα λιπαρά οξέα που βοηθούν στην απορρόφηση των βιταμινών, ενώ ακόμα βελτιώνει και τη διαδικασία της επούλωσης. Επίσης τα μεταλλικά άλατα του γαϊδουρινού γάλακτος επιτρέπουν στο δέρμα να καθαρίζεται, εφόσον αφαιρούνται τα νεκρά κύτταρα του δέρματος με στόχο τη δημιουργία νέων ζωντανών κυττάρων. Επιπλέον, χαρίζει λευκότητα στην επιδερμίδα και μειώνει τη θαμπάδα του προσώπου. Η πλούσια σύνθεση του γάλακτος με τα υψηλά επίπεδα των φωσφολιπιδίων πρωτεΐνης και ceramides το καθιστούν εξαιρετικό για:\n· την αντιγήρανση,\n· τη θεραπεία των ρυτίδων,\n· την αναδιάρθρωση και αναγέννηση του προσώπου με εξαιρετικά αποτελέσματα.\nΕνδείκνυται για την ξηροδερμία, τα εκζέματα, την ακμή αλλά και την ψωρίαση.\nΣτα Ιπποκρατικά κείμενα υπάρχουν αρκετές αναφορές για αυτό το γάλα, μια και ο Ιπποκράτης το συνιστούσε για διάφορες παθήσεις και ατυχήματα, από δαγκώματα φιδιών μέχρι δυσεντερία. Κατά τους ρωμαϊκούς χρόνους χρησιμοποιήθηκε ως καλλυντικό, ενώ ο μύθος λέει ότι η Κλεοπάτρα μούλιαζε σε μια μπανιέρα γεμάτη με αυτό, για να ενισχύσει την ομορφιά της. Η δεύτερη σύζυγος του Ρωμαίου Αυτοκράτορα Νέρωνα, Poppea Sabina, ακολούθησε επίσης το ίδιο μυστικό ομορφιάς και νεότητας στην καθημερινότητα της όπως αναφέρεται και στην περιγραφή του Πλίνιου για τις αρετές του γάλακτος γαϊδούρας για το δέρμα. Ο Πλίνιος αναφέρει ότι «το γαιδουρόγαλα σβήνει τις ρυτίδες στο δέρμα, το καθιστά πιο λεπτό και το διατηρεί λευκό. Είναι γνωστό ότι μερικές γυναίκες πλένουν το πρόσωπο τους με αυτό επτά φορές την ημέρα, με αυστηρότητα στον αριθμό αυτό». Η αδελφή του Ναπολέων Βοναπάρτη, Pauline, ήταν επίσης οπαδός του γάλακτος γαϊδουριών για την φροντίδα του δέρματος.\nΟι κρέμες και τα γαλακτώματα από τα ΟΝΟϊάματα περιέχουν μεγάλο ποσοστό γάλα γαϊδούρας. Ενδεικτικά αναφέρουμε τις κρέμες προσώπου και ματιών με περιεκτικότητα σε γάλα 24%! Είναι γνωστό πως η υψηλή περιεκτικότητα του γάλακτος σε πρωτεϊνες, φωσφολιπίδια και κηραμίδια ( που συνθέτουν κατά το ήμισυ την κεράτινη στιβάδα της επιδερμίδας και αποτρέπουν την αφυδάτωσή της), το καθιστούν εξαιρετική πρώτη ύλη στην κοσμετολογία. Χρησιμοποιείται σαν βάση για προϊόντα κατ΄της γήρανσης, της θεραπείας των ρυτίδων και την αναγέννηση του δέρματος. Εκτός από το γάλα όμως, ενισχύουμε τις κρέμες και με θεραπευτικά έλαια, φυσικά ενεργά συστατικά και βιταμίνες έτσι ώστε να μπορούμε να καλύψουμε τις ανάγκες και του πιο απαιτητικού δέρματος.\nΤο γάλα γαϊδούρας έχει υψηλή περιεκτικότητα σε λυσοζύμη, ένα ένζυμο με αντιμικροβιακή δράση και σε θρεονίνη ένα αμινοξύ που βοηθά στη δημιουργία κολλαγόνου. Περιέχει επίσης βιταμίνες Α , Β1, Β2, Β6, D και Ε. Τα χειροποίητα σαπούνια με γάλα γαϊδούρας από τα ΟΝΟϊάματα, παρασκευάζονται με τη ψυχρή μέθοδο, διατηρώντας έτσι όλες τις θρεπτικές ουσίες του γάλακτος. Περιέχουν 21% γάλα γαϊδούρας και καθόλου νερό! Το σαπούνι χρειάζεται 24-48 ώρες για να στερεοποιηθεί και στη συνέχεια κόβεται και σφραγίζεται με το χέρι. Ωριμάζει σε κατάλληλα διαμορφωμένο περιβάλλον για περισσότερο από τρεις μήνες. Στόχος μας είναι ένα αγνό και ποιοτικό προϊόν.\nΑπό Δευτέρα έως Παρασκευή 09:00-14:00 και 17:00-20:00.\n–Αντικαταβολή. Πληρωμή με μετρητά κατά την παράδοση. +2 € κατά την παραλαβή.Η υπηρεσία προσφέρεται μόνο για παραγγελίες στην Ελλάδα.\n-Κατάθεση σε λογαριασμό τραπέζης.\n-Πληρωμή με κάρτα (μέσω του e-shop)\n–Πληρωμή μέσω PayPal (Όνομα λογαριασμού:info@onoiamata.gr). Μπορείτε να πληρώσετε με την πιστωτική σας κάρτα αν δεν έχετε λογαριασμό στο PayPal.\nΓια περισσότερα ελληνικά προϊόντα στον επαγγελματικό κατάλογο του SuperGreeks\n8 responses to “ΟΝΟϊάματα”\nΕξαιρετικά προϊόντα για πρόσωπο και σώμα!\nEυχαριστούμε για το σχόλιο σας 🙂\n11/06/2020 at 2:08 pm\nΤα καλύτερα προϊόντα της αγοράς!!!! Πολλα Μπράβο\nΑγνά καλλυντικά! Ο,τι καλύτερο για το δέρμα!\nΟ,τι καλύτερο έχω δοκιμάσει!!!\nΔεν τα αλλάζουμε στην οικογενειά μου!!!\nΠολύ καλό σαπούνι. Πλήρως ικανοποιημένος.\n13/06/2020 at 6:38 pm\nΙδιαίτερα προσεγμένα και ποιοτικά προϊόντα. Το γάλα γαϊδούρας είναι πολύ ευεργετικό για το δέρμα. Δύσκολα βρίσκεις προϊόντα με τόσο μεγάλο ποσοστό γάλακτος γαϊδούρας στη σύστασή τους (πιθανώς και να μην υπάρχουν άλλα).\nΜέχρι τώρα έχω προμηθευτεί κρέμες και σαπούνια για εμένα, για την οικογένειά μου και για φίλους και έχουμε μείνει όλοι απόλυτα ικανοποιημένοι.\nΠεριοχή Κισόρσι, Έδεσσα